hotchpotch/miracl-hf-unified huggingface dataset:
লিভ অ্যান্ড ম্যাডি
লিভ অ্যান্ড ম্যাডি (), যার নাম চতুর্থ মৌসুমে ছিল লিভ অ্যান্ড ম্যাডি: ক্যালি স্টাইল () হলো জন ডি বেক এবং রন হার্ট নির্মিত একটি আমেরিকান টিন সিটকম। এই নাটক ডিজনি চ্যানেলে ১৯ জুলাই ২০১৩ থেকে ২৪ মার্চ ২০১৭ পর্যন্ত প্রচারিত হয়েছিলো।
আরা পাইকান
আরা পাইকান (বৈজ্ঞানিক নাম: "Gerosis phisara(Moore)") এক প্রজাতির মাঝারী আকারের প্রজাপতি যার শরীর ও ডানা কালচে বাদামী রঙের হয়। এরা ‘হেসপেরায়িডি’ গোত্রের এবং ‘পায়রজিনি’ উপগোত্রের সদস্য।
আরা পাইকান এর প্রসারিত অবস্থায় ডানার আকার ৩৫-৪৫ মিলিমিটার দৈর্ঘ্যের হয়।
ভারতে প্রাপ্ত আরা পাইকান এর উপপ্রজাতিসমূহ হল-
বাদলপাড়া মাধ্যমিক বিদ্যালয় ও কলেজ
বাদলপাড়া মাধ্যমিক বিদ্যালয় ও কলেজ বরিশাল বিভাগের বাকেরগঞ্জ উপজেলায় অবস্থিত।
এই প্রতিষ্ঠানটি মৃত মোহাম্মদ ইসাক হাওলাদার প্রতিষ্ঠা করেন। এটি ১৯২৪ সালে প্রাথমিক বিদ্যালয় হিসেবে তার যাত্রা শুরু করে। ১৯৬৪ সালে এটি উচ্চবিদ্যালয়ে উন্নীত করা হয়। ১৯৯৫ সালে এটি উচ্চমাধ্যমিক কার্যক্রম শুরু করে এবং তখন এর নামকরন করা হয় বাদলপাড়া হাই স্কুল এন্ড কলেজ।বাকেরগঞ্জ উপজেলায়র মধ্যে এটিই একমাত্র প্রতিষ্ঠান যেখানে একই সাথে মাধ্যমিক ও উচ্চমাধ্যমিক কার্যক্রম পরিচালিত হচ্ছে।
মসজিদবাড়ি মাধ্যমিক বিদ্যালয় ও কলেজ
মসজিদবাড়ি মাধ্যমিক বিদ্যালয় ও কলেজ বরিশাল বিভাগের বানারিপাড়া উপজেলায় অবস্থিত
১৯৬৮ সালে এই প্রতিষ্ঠানটি প্রতিষ্ঠা করা হয় একদল তরুন ও সমাজসেবীদের মাধ্যমে। ১৯৭০ সালে এটি সরকারীকরন করা হয়। মুক্তিযুদ্ধের কারনে ১৯৭২ সালে প্রথম বারের মত এই প্রতিষ্ঠান থেকে মাধ্যমিক পরীক্ষায় ছাত্ররা অংশগ্রহন করে। ২০০৩ সালে এই প্রতিষ্ঠানে উচ্চমাধ্যমিক কার্যক্রম চালু করা হয়।
ইগ্যাল এ্যালোন
ইগ্যাল এ্যালোন (১০ অক্টোবর ১৯১৮ - ২৯ ফেব্রুয়ারী ১৯৮০) ছিলেন একজন ইসরায়েলী রাজনীতিবিদ, আধা-সামরিকবাহিনী প্যালম্যাশ এর অধিনায়ক (স্বাধীনতার পূর্বে) এবং ইসরায়েলী সামরিক বাহিনীর একজন জেনারেল। তিনি 'আহডুট হাভোডা' এবং 'ইসরায়েলী লেবার পার্টি' এর অন্যতম নেতা ছিলেন। এছাড়া তিনি ইসরায়েলের ভারপ্রাপ্ত প্রধানমন্ত্রী হিসেবে দায়িত্ব পালন করেন।
ইগ্যাল পেইকোভিটস যিনি পরে এ্যালোন উপনাম যুক্ত করেছিলেন ১৯১৮ সালে ইসরায়েলের কেফার ট্যাভোর গ্রামে জন্মগ্রহণ করেন। তার পিতা ১৮৯০ সালে ইসরায়েলে আসেন।
১৯৩৭ সালে ইগ্যাল উচ্চ বিদ্যালয়ের পাঠ চুকিয়ে কৃষি কাজে মনোনিবেশ করেন গিনোসার এলাকায়। ইগ্যাল রুথ নামের এক তরুণীকে ভালোবাসে বিয়ে করেন, তাদের এক মেয়ে হয় যে পরে চিকিৎসাবিদ্যা নিয়ে পড়ে।
১৯৮০ সালের ২৯ ফেব্রুয়ারী ইগ্যাল মারা যান, তাঁকে গ্যালিলি সমুদ্র সৈকতে সমাহিত করা হয়।
এশিয়ার মহানগর এলাকা সমূহের তালিকা
এটি হচ্ছে কিছু সংখ্যক সূত্র অনুযায়ী সর্বোচ্চ জনসংখ্যার এশিয়ার মহানগর এলাকা ও শহুরে এলাকার তালিকা। বিশ্বের দ্রুততম-বৃদ্ধিপাওয়া নগরায়ন, উচ্চহারে বৃদ্ধিপাওয়া শহরের জন্য এশিয়া মহাদেশ হচ্ছে বিশ্বে অন্যতম। জাপানের টোকিও হচ্ছে জনসংখ্যার ভিত্তিতে বিশ্বের বৃহত্তম মহানগর এলাকা । অন্যান্য আরো শহর, যেমন : করাচী, কলকাতা, ঢাকা, দিল্লি, মুম্বাই, তেহরান, সিউল, সাংহাই, ম্যানিলা, ওসাকা, বেইজিং, তাইপে, হংকং, শেনচেন, কুয়াংচৌ, ব্যাংকক এবং জাকার্তা গুরুত্বপূর্ণ মহানগরী।
নিচে প্রদত্ত জনসংখ্যার তথ্য পাঁচটি ভিন্ন উৎস থেকে প্রাপ্ত :
এই পাঁচটি উৎসের মধ্যে, সর্বোচ্চ গগনাটি বোল্ড করে দেখানো হল। শহরগুলো সারিতে স্থান পেয়েছে তাদের সর্বোচ্চ জনসংখ্যার পরিমানের ভিত্তিতে।
তালিকাটি রং-ভিত্তিক ভাবে তৈরি করা হয়েছে যাতে দেখানো হয়েছে শহরটি এশিয়ার কোন অঞ্চলে অবস্থিত। রং দ্বারা নিম্নোক্তভাবে বুঝানো হয়েছে :
১৪টি শহর নিয়ে, পূর্ব এশিয়া এই তালিকায় শীর্ষে রয়েছে। দক্ষিন এশিয়া ১১টি শহর নিয়ে দ্বিতীয় অবস্থানে। দক্ষিন-পূর্ব এশিয়ার ৫টি শহর এবং পশ্চিম এশিয়ার মাত্র ১টি শহর তালিকায় অবস্থান করছে।
সলোমন ওলফ গলোম্ব
সলোমন ওলফ গলোম্ব একজন মার্কিন গণিতবিদ, প্রকৌশলী এবং ইউনিভার্সিটি অব সাউদার্ন ক্যালিফোর্নিয়া এর একজন অধ্যাপক।
গলোম্ব জনস হপকিন্স বিশ্ববিদ্যালয় থেকে ব্যাচেলর্স ডিগ্রি এবং হার্ভার্ড বিশ্ববিদ্যালয় থেকে মাস্টার্স এবং ডক্টরেট ডিগ্রি অর্জন করেন। তিনি ১৯৬৩ সালে ইউনিভার্সিটি অব সাউদার্ন ক্যালিফোর্নিয়া তে শিক্ষক হিসেবে যোগদান করেন।
ডেভিড আলবার্ট হাফম্যান
ডেভিড আলবার্ট হাফম্যান কম্পিউটার বিজ্ঞানের একজন পথিকৃৎ ছিলেন, যিনি হাফম্যান কোডিংয়ের জন্য বিখ্যাত।
হাফম্যান ওহিও স্টেট ইউনিভার্সিটি থেকে তড়িৎ প্রকৌশলে ১৯৪৪ সালে ব্যাচেলর্স এবং ১৯৪৯ সালে মাস্টার্স ডিগ্রি অর্জন করেন। তিনি এমআইটি থেকে তড়িৎ প্রকৌশলে ১৯৫৩ সালে ডক্টর অব সায়েন্স ডিগ্রি অর্জন করেন। তিনি ১৯৫৩ সালে এমআইটিতে শিক্ষক হিসেবে যোগদান করেন। তিনি ১৯৬৭ সালে ইউনিভার্সিটি অব ক্যালিফোর্নিয়া, সান্টা ক্রুজ এ শিক্ষক হিসেবে যোগদান করেন এবং কম্পিউটার বিজ্ঞান প্রতিষ্ঠা করতে সাহায্য করেন। তিনি ১৯৭০ থেকে ১৯৭৩ সাল পর্যন্ত এই বিভাগের চেয়ার হিসেবে দায়িত্ব পালন করেন।
মোহাম্মদ শহীদুল্লাহ (মুক্তিযোদ্ধা)
মোহাম্মদ শহীদুল্লাহ (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মোহাম্মদ শহীদুল্লাহর জন্ম নোয়াখালী জেলার চাটখিল উপজেলার বদলকোট গ্রামে। তাঁর বাবার নাম ফজলুল হক মুন্সি এবং মায়ের নাম জমিলা খাতুন। তাঁর স্ত্রীর নাম আমেনা বেগম। তাঁর চার ছেলে ও দুই মেয়ে।
পাকিস্তান বিমানবাহিনীতে চাকরি করতেন মো. শহীদুল্লাহ। ১৯৭১ সালে কর্মরত ছিলেন ঢাকায়। ২৫ মার্চ রাতে তিনি কুর্মিটোলায় ছিলেন। পাকিস্তান সেনাবাহিনীর হত্যাযজ্ঞ নিজ চোখে প্রত্যক্ষ করেন। বাঙালি সহকর্মী ওয়ারেন্ট অফিসার মজিদসহ একজনকে পাকিস্তানি সেনারা তাঁর চোখের সামনেই গুলি করে হত্যা করে। কয়েক দিন পর তিনি ঢাকা থেকে পালিয়ে নিজ এলাকায় গিয়ে স্থানীয় প্রতিরোধযোদ্ধাদের সঙ্গে যোগ দেন। পরে ভারতে যান। ভারতের আগরতলায় থাকার সময় তিনি মুক্তিবাহিনীর নবগঠিত বিমান উইংয়ে যোগ দেন। বিমান উইংয়ে যোগ দেওয়ার আগে আগরতলায় মুক্তিবাহিনীর একটি ক্যাম্পে সংগঠক ও প্রশিক্ষক হিসেবেও কাজ করেন। ভারত সরকার সেপ্টেম্বর মাসে মুক্তিবাহিনীকে তিনটি বিমান দেয়। একটি ডিসি ৩ বা ডাকোটা, একটি অটার ও অপরটি অ্যালুয়েট হেলিকপ্টার। এর মধ্যে শেষের দুটি যুদ্ধবিমানের উপযোগী ছিল না। মো. শহীদুল্লাহসহ কয়েকজন বিমান দুটিকে যুদ্ধবিমানের উপযোগী করেন।
১৯৭১ সালের ৩ ডিসেম্বর মধ্যরাতে বাংলাদেশের মুক্তিযুদ্ধের এক অপারেশন যুগান্তকারী অধ্যায়ের সূচনা করে। এত দিন পাকিস্তান সেনাবাহিনীর বিরুদ্ধে মুক্তিবাহিনীর আক্রমণ স্থল ও জলে সীমাবদ্ধ ছিল। মুক্তিবাহিনীর বিমান উইং গঠিত হওয়ার পর অক্টোবরের মাঝামাঝি থেকে পাকিস্তানিরা ত্রিমুখী আক্রমণের শিকার হতে থাকে। ৩ ডিসেম্বর দুটি স্থানে একযোগে আক্রমণ পরিচালিত হয়। চট্টগ্রামে ইস্টার্ন রিফাইনারির কাছের তেল ডিপো ও গোদনাইলের তেল ডিপো। এই দুই ডিপোতে পাকিস্তানিরা বিপুল পরিমাণ জ্বালানি তেল যুদ্ধের জন্য মজুত রেখেছিল। এসব ডিপো থেকে তাদের স্থল, নৌ ও আকাশযানের জন্য জ্বালানি সরবরাহ করা হতো। মুক্তিযোদ্ধারা কয়েকবার চেষ্টা করেও তেল ডিপোর ক্ষতি সাধনে ব্যর্থ হন। সে দিনের আক্রমণে তেল ডিপো দুটির ব্যাপক ক্ষয়ক্ষতি এবং বেশির ভাগ জ্বালানি পুড়ে নিঃশেষ হয়ে যায়। এতে পাকিস্তানিদের মনোবল ভেঙে পড়ে। সেদিন ভারতের তেলিয়ামুড়া থেকে রাতে আকাশে উড়ে একটি অ্যালুয়েট হেলিকপ্টার। তাতে ছিলেন তিনজন। দুইজন পাইলট ও একজন গানার। এ দলে মো. শহীদুল্লাহ ছিলেন গানার। পাইলট সুলতান মাহমুদ (বীর উত্তম) ও বদিউল আলম (বীর উত্তম)। তাঁদের গন্তব্য ছিল নারায়ণগঞ্জের গোদনাইল। হেলিকপ্টারটি রাতের অন্ধকারে কুমিল্লা-ঢাকা মহাসড়ক লক্ষ্য করে দাউদকান্দির দিকে অগ্রসর হতে থাকে। তারপর দ্রুত ঢাকার ডেমরার কাছে এসে কেউ কিছু বুঝে ওঠার আগেই দক্ষিণে গোদনাইলের দিকে রওনা হলো। হেলিকপ্টারে প্রস্তুত হয়ে ছিলেন মো. শহীদুল্লাহ। লক্ষ্যস্থলের কাছে যাওয়া মাত্র তিনি তেলের ট্যাংকার লক্ষ্য করে বোমা নিক্ষেপ করলেন। মুহূর্তের মধ্যেই ট্যাংকারগুলো বিকট শব্দে বিস্ফোরিত হয়ে আগুনের লেলিহান শিখা আকাশ গ্রাস করে ফেলল। বিস্ফোরণের শব্দে জেগে ওঠা মানুষ ও পাকিস্তানি সেনারা অবাক বিস্ময়ে দেখতে থাকল আগুনের লেলিহান শিখা।
ইসরায়েলী লেবার পার্টি
ইসরায়েলী লেবার পার্টি ইসরায়েলের একটি সামাজিক-গণতন্ত্রবাদী এবং ইহুদীবাদী রাজনৈতিক দল। ১৯৬৮ সালে দলটি তিনটি রাজনৈতিক দল মাপাই (মধ্য-বামপন্থী), আহডুট হাভোডা (বামপন্থী) এবং রাফি (মধ্য-বামপন্থী) ভেঙ্গে গঠিত হয়। ১৯৭৭ সাল পর্যন্ত সকল প্রধানমন্ত্রী বামপন্থী কিংবা মধ্য-বামপন্থী রাজনীতির সঙ্গে সংশ্লিষ্ট ছিলেন। দলটির বর্তমান প্রধান নেতা হচ্ছেন (জুলাই ২০১৭ থেকে) সাবেক পরিবেশরক্ষা মন্ত্রী অভি গ্যাবে।
লেবার পার্টি ইসরায়েল-প্যালেস্টাইন শান্তি প্রক্রিয়া সমর্থনের সঙ্গে যুক্ত, এছাড়া এদের রয়েছে উদারবাদী পররাষ্ট্রনীতি এবং এরা অর্থনৈতিক ব্যবস্থার ক্ষেত্রে সামাজিক গণতান্ত্রিক পন্থা মেনে চলে। এই রাজনৈতিক দলটি আন্তর্জাতিক সংগঠন সোশালিস্ট ইন্টারন্যাশনাল এবং প্রোগ্রেসিভ এ্যালায়েন্স এর সদস্য, এছাড়া পার্টি অব ইউরোপীয়ান সোশালিস্ট এর একটি অব্জার্ভার মেম্বার।
ইসরায়েলের স্বাধীনতা থেকেই বামপন্থী দল দেশের ক্ষমতার শীর্ষ মসনদে ছিলো, মাপাই নামের একটি দল ছিলো যেটি ১৯৬৫ সালের সংসদ (নেসেট) নির্বাচনের আগে ইসরায়েলের সবচেয়ে বড় বামপন্থী রাজনৈতিক দল হিসেবে পরিগণিত ছিলো 'আহডুট হাভোডা' নামের আরেকটি বামপন্থী রাজনৈতিক দলের সঙ্গে জোট গঠন করে, এই নির্বাচনের পূর্ব মুহুর্তেই লেবার পার্টি গঠনের বীজ রোপিত হয়। মাপাই দলটির মুসলিম সদস্যরা এই সংযুক্তিকে সমর্থন জানিয়ে আসছিলো। সাবেক প্রধানমন্ত্রী ড্যাভিড বেন গুরিয়নও এই সংযুক্তিকে সমর্থন দিয়েছিলেন।
এই জোট 'লেবার এ্যালায়েন্স' নামে পরিচিতি লাভ করে। ১৯৬৮ সালের ২১ জানুয়ারী লেবার পার্টি সাংগঠনিকভাবে আত্মপ্রকাশ করে।
রিয়া চক্রবর্তী
রিয়া চক্রবর্তী (জন্ম: জুলাই ১, ১৯৯২) ভারতের বেঙ্গালুরুতে জন্মগ্রহণ করেন। তিনি একজন ভারতীয় বলিউড, তেলুগু চলচ্চিত্র অভিনেত্রী এবং এমটিভির একজন ভিজে।
রিয়া একটি বাঙালি হিন্দু পরিবারে জন্মগ্রহণ করেছেন। তিনি ২০০৯ সালে এমটিভির একটি রিয়্যালিটি শো টিভিএস স্কুটি টিন ডিভার মাধ্যমে টেলিভিশন জগতে পদার্পণ করেন, যেখানে তিনি দ্বিতীয় স্থান অধিকার করেন। পরে দিল্লীতে অনুষ্ঠিত এমটিভির আয়োজিত ভিজে অনুসন্ধানের অডিশনে তিনি নির্বাচিত হন। পরবর্তীতে তিনি এমটিভিতে সম্প্রচারিত পেপসি এমটিভি ওয়াসাপ, টিকট্যাক কলেজ বিট এবং এমটিভি গোন ইন ৬০ সেকেন্ডসের মতো অনুষ্ঠানে উপস্থাপনা করেছেন। ২০১২ সালে, তিনি তেলুগু চলচ্চিত্র তুনিগা তুনিগার মাধ্যমে চলচ্চিত্র জগতে পদার্পণ করেন, এই চলচ্চিত্রে তিনি নিধি চরিত্রে অভিনয় করেছেন। ২০১৩ সালে, তিনি বলিউডে মেরে ডেড কি মারুতি চলচ্চিত্রের মাধ্যমে অভিষেক করেন, যেখানে তিনি জাসলিন চরিত্রে অভিনয় করেছেন। তিনি রোহান সিপ্পির সোনালি ক্যাবল চলচ্চিত্রে সোনালির চরিত্রে অভিনয় করেছেন। সম্প্রতি তিনি যশ রাজ ফিল্মসের ব্যাংক চোর চলচ্চিত্রে রিতেশ দেশমুখ এবং বিবেক অবেরয়ের বিপরীতে অভিনয় করেছেন।
লরেন্স র‍্যাবিনার
লরেন্স র‍্যাবিনার একজন তড়িৎ প্রকৌশলী।
র‍্যাবিনার ১৯৪৩ সালে নিউ ইয়র্কের ব্রুকলিনে জন্মগ্রহণ করেন। এমআইটি থেকে তড়িৎ প্রকৌশলে ১৯৬৪ সালে বিএসসি এবং এমএসসি এবং ১৯৬৭ সালে পিএইচডি ডিগ্রি অর্জন করেন। এরপর তিনি বেল ল্যাবসের টেকনিক্যাল স্টাফের সদস্য হিসেবে যোগদান করেন। তিনি ১৯৭২ সালে সুপারভাইজর, ১৯৮৫ সালে বিভাগীয় প্রধান, ১৯৯০ সালে পরিচালক এবং ১৯৯৫ সালে কার্যনির্বাহী ভাইস প্রেসিডেন্ট হিসেব নিযুক্ত হন। তিনি ২০০২ সালে রুটজার্স ইউনিভার্সিটির তড়িৎ প্রকৌশলের শিক্ষক হিসেবে যোগদান করেন।
ভালদিভিয়া আন্তর্জাতিক চলচ্চিত্র উৎসব
ভালদিভিয়া আন্তর্জাতিক চলচ্চিত্র উৎসব () এক ধরনের আন্তর্জাতিক চলচ্চিত্র উৎসব ও প্রতিযোগিতা। চিলির লস রিওস অঞ্চলের ভালদিভিয়া শহরে বার্ষিকাকারে এ উৎসব অনুষ্ঠিত হয়ে থাকে।
ইউনিভার্সিদাদ অস্ট্রাল ডে চিলির সিনে ক্লাবের ৩০তম প্রতিষ্ঠাবার্ষিকী উদযাপন উপলক্ষ্যে ১৯৯৪ সালে এ উৎসবের সূচনা ঘটে। পরের বছর থেকে ‘ভালদিভিয়া সিনে এন্ড ভিডিও’ শিরোনামে একটি প্রতিযোগিতা এ উৎসবে অন্তর্ভুক্ত করা হয়। ১৯৯৮ সালে বর্তমান নামে পরিচিতি ঘটানো হয়। চিলির দক্ষিণাঞ্চলীয় এলাকায় এ উৎসবটি সাংস্কৃতিক কর্মকাণ্ডের মাইলফলক হিসেবে চিহ্নিত হয়ে যায়। পরবর্তীকালে জাতীয় পর্যায়ে চিলির সেরা চলচ্চিত্র উৎসবে পরিণত হয়। এ পর্যন্ত চার সহস্রাধিক জাতীয় ও আন্তর্জাতিক পর্যায়ের চলচ্চিত্র এখানে প্রদর্শিত হয়েছে।
উৎসবের শুরুর দিনগুলোয় জীববৈচিত্র্যকে ঘিরে উপস্থাপনা করা হতো। ফলশ্রুতিতে বর্ণাঢ্যময় সোনা দিয়ে মোড়ানো ট্রফি হিসেবে দক্ষিণ চিলির তথা বিশ্বের এক ধরনের ক্ষুদ্রাকৃতি হরিণ পুদুকে চিত্রিত করা হয়েছে। ২০০১সালে থেকে ফিচার চলচ্চিত্র প্রতিযোগিতা বিভাগের সূচনা ঘটানো হয়। এরফলে এ উৎসবটি চিলির সর্বাপেক্ষা গুরুত্বপূর্ণ চলচ্চিত্র প্রতিযোগিতায় রূপান্তরিত হয়।
সচরাচর উৎসবটি সাংবার্ষিকভিত্তিতে অক্টোবর মাসের দ্বিতীয় সপ্তাহে উদযাপন করা হয়।
উৎসব কর্মকর্তাগণ নিম্নরূপ:
২০১৩ সালে ব্রুনো বেতাত্তি উৎসব পরিচালনার দায়িত্বে ছিলেন। তার সময়কাল থেকে উৎসবের পরিব্যপ্তি বৃদ্ধি পায়।
ফরিদগঞ্জ বঙ্গবন্ধু সরকারি কলেজ
ফরিদগঞ্জ বঙ্গবন্ধু সরকারি কলেজ চাঁদপুর জেলার ফরিদগঞ্জ উপজেলা সদরে অবস্থিত একটি বিদ্যানিকেতন। কলেজটির অবস্থান ফরিদগঞ্জ উপজেলার রূপসা মহাসড়কের প্রবেশ পথের ডান পাশে। কলেজটির সম্মুখভাগে মূল মহাসড়ক এবং এর পিছনে ফরিদগঞ্জ উপজেলার অন্যতম "নদী" ডাকাতিয়া নদী অবস্থিত। ২০১৬ সালে কলেজটি সরকারি করণ করা হয়।
এই কলেজটি ১৯৭০ সালে একটি একাডেমীক ভবন ও উচ্চ মাধ্যমিক শাখা দিয়ে শুরু হয়। বিজ্ঞান, মানবিক ও ব্যবসা শাখা নিয়ে প্রতিষ্ঠানটি প্রাতিষ্ঠানিক কার্যক্রম শুরু করে। শুরুতে এর প্রাতিষ্ঠানিক নাম ছিল ফরিদগঞ্জ কলেজ। পরে আওয়ামী লীগ সরকারের নেতৃস্থানীয় নেতারা এর নামকরণ করেন, ফরিদগঞ্জ বঙ্গবন্ধু কলেজ। ১৯৯০ সালে কলেজটিতে স্নাতক (পাস কোর্স) খোলা হয় এবং এর স্নাতক কার্যক্রম জাতীয় বিশ্ববিদ্যালয়ের অধীনস্থ হয়ে পড়ে। বর্তমানে এর ৪ টি একাডেমিক ভবন, ৫ টি স্নাতক কোর্স চালু আছে। কোর্স গুলো হল "বি,এস,সি" "বি,কম" "বি,বি,এস" "বি,এস,এস" ও "বি,এ। ফরিদগঞ্জ উপজেলার সবচাইতে পুরান এবং স্বনামধন্য কলেজ। কলেজটি সরকারি করণ করার পর এর নাম হয়, ফরিদগঞ্জ বঙ্গবন্ধু সরকারি কলেজ।
সাচিতোতো
সাচিতোতো () এল সালভাদোরের কেন্দ্রস্থল কাস্কাতলান ডিপার্টমেন্টের নিয়ন্ত্রণাধীন পৌরএলাকা। রাজধানী স্যান সালভাদোর থেকে ৩০ কিলোমিটার উত্তর-পশ্চিমদিকে এর অবস্থান। দক্ষিণ-পূর্বাংশে পর্বতময় হলেও উত্তর-পশ্চিমাংশে সমতলভূমি রয়েছে। সমুদ্র পৃষ্ঠ থেকে এটি ৩৯১ মিটার উঁচুতে অবস্থিত। ২০০৭ সালের তথ্য অনুযায়ী প্রায় ২৪৭৮৬জন লোক বসবাস করছেন। ঔপনিবেশিক শাসনামলে শহরের প্রধান চত্ত্বরটি গঠিত হয়। ১৮শ শতাব্দীতে স্পেনীয়রা গীর্জা নির্মাণ করে। এল সালভাদোরের মাধ্যমে বহিঃবিশ্বে সাচিতোতো পরিচিতি পেয়েছে মূলতঃ এর গীর্জা ও ছোট ধরনের গোলাকৃতি শক্ত পাথরে গড়া রাস্তার জন্যে।
দর্শনীয় স্থান হিসেবে রয়েছে লেম্পা নদীতে কৃত্রিমভাবে গড়ে উঠা সাচিতলান হ্রদ। এছাড়াও রয়েছে সেরন গ্রান্দে বাঁধ। সালভাদোরীয়দের কাছে সাপ্তাহিক ছুটি কাটানোর জন্য অত্যন্ত জনপ্রিয় স্থান এটি। শিল্পকলা গ্যালারী, সাংস্কৃতিক কেন্দ্র ও হস্তশিল্পজাতদ্রব্যের ন্যায় সুবিস্তৃত কর্মকাণ্ড এখানে পরিচালিত হয়। আরিজোনার প্রেসকট সাচিতোতো’র ভগিনী নগরী। এরফলে উভয় শহরই তাদের সাংস্কৃতিক কর্মকাণ্ড বিনিময় করে থাকে।
ভিনাশক - ডেস্ট্রয়ার
ভিনাশক- ডেস্ট্রয়ার (ইংরেজী: Vinashak - Destroyer) ১৯৯৮ সালের একটি বলিউড নির্মিত অ্যাকশনধর্মী হিন্দি চলচ্চিত্র। এই ছবিটির পরিচালক ছিলেন রবি দেওয়ান। ছবিটি নির্মানে হলিউডের অ্যাকশন চলচ্চিত্র 'ডেথ ওয়ারেন্ট' এর সামান্য ছায়া আছে।
ইনস্পেকটর অর্জুন সিং একজন বাহাদুর পুলিশ অফিসার যে অপরাধীদের প্রতি কঠোর পদক্ষেপ নিয়ে থাকে। সময়ে সময়ে তাকে আইন হাতে তুলে নেওয়ার জন্যে সতর্ক করা হয়। তার পিতা এবং সহকর্মী বন্ধু ইনস্পেকটর খান বার বার তাকে সংযত হতে বলেন। অর্জুনকে ভালবাসেন এসিপি অগ্নিহোত্রী, যিনি অর্জুনের আদর্শ একজন সৎ অফিসার। তার মেয়ে কাজল অর্জুনের প্রেমিকা। অগ্নিহোত্রী একবার একজন ভাড়াতে খুনী আজগরকে তাড়া করলে সে জেলার লংকেশ্বরের জেলে আশ্রয় নেয়। এসিপি অগ্নিহোত্রী বুঝতে পারেন জেলের ভেতরে লংকেশ্বর জঘন্য অপরাধমুলক ব্যবসা চালায়। জেলকে সে ড্রাগ সাপ্লাই ও অস্ত্রের গুদাম বানিয়েছে। স্বরাষ্ট্রমন্ত্রী দীন দয়াল ও পুলিশ কমিশনার একথা জানতে পেরে অর্জুনকে অপরাধী সাজিয়ে জেলে পাঠাতে চান যাতে করে সে লংকেশ্বরের বিরুদ্ধে প্রমান সংগ্রহ করতে পারে। এসিপি অগ্নিহোত্রী কে খুন করার নাটক করা হয় ও অর্জুন এই অপরাধে জেলে যায়। সেখানে গিয়ে সে বুঝতে পারে তাকে ফাঁসানো হয়েছে। অগ্নিহোত্রী কে সে হত্যা না করলেও মন্ত্রী, কমিশনার ও লংকেশ্বর তাকে আসলেই হত্যা করেছে। কনস্টেবল হরে রাম অর্জুনের সাথে জেলে দেখা করতে গেলে অর্জুনের সামনেই তাকে খুন করে আজগর। অর্জুনের পিতা ও বোনকেও লংকেশ্বর, মন্ত্রী ও কমিশনারের মদতে হত্যা করে আজগর। ইনস্পেকটর খান খবরের কাগজে অর্জুনের খবর পান ও জেলে দেখা করতে যান কিন্তু দেখা করতে দেওয়া হয়না। তিনি গোপনে এক কয়েদির সাহায্যে জেলের ভেতরে ঢোকেন ও দেখেন অর্জুনের ওপর অকথ্য অত্যাচার চালানো হয়েছে। তিনি অর্জুনকে নিয়ে জেল থেকে পালান। এই সময় পুলিশ তাড়া করলে অর্জুন গ্রেনেডের সাহায্যে পুলিশ জিপ ধ্বংস করে দেয় কিন্তু খান মারা যান। কাজলের সাথে দেখা করে সে সব খুলে বলে ও প্রতিশোধ নিতে মনস্থির করে। আজগর, মন্ত্রী ও কমিশনারকে খুন করার পর অপরাধ স্বীকার করে আবার লংকেশ্বরের জেলে চলে যায়। ইতিমধ্যে লংকেশ্বর নিজেকে অর্জুনের হাত থেকে বাঁচতে আদালতে নিজের কৃতকর্মের অপরাধ স্বীকার করে নিজেরই জেলে বন্দী হয়। আসল সেই জেলের কিছু কয়েদী ও অন্য কর্মীরা তারই দুষ্টচক্রের সাথী। জেলের ভেতরে লংকেশ্বরের মুখোমুখি হয় অর্জুন।
কিন্তা দে সান পেদ্রো আলেহান্দ্রিনো
লা কিন্তা দে সান পেদ্রো আলেহান্দ্রিনো () বিস্তৃত ও ঐতিহাসিক এলাকাবিশেষ। কলম্বিয়ার মাগদালেনা ডিপার্টমেন্টের সান্তা মার্তা শহরের কাছাকাছি মামাতোকোয় লা কিন্তার অবস্থান। ২ ফেব্রুয়ারি, ১৬০৮ তারিখে ডন ফ্রান্সিসকো ডে গডয় এলাকাটি প্রতিষ্ঠা করেন। মুক্তিসংগ্রামী সিমন বলিভার তাঁর জীবনের শেষ দিককার দিনগুলো এখানে কাটান ও ১৭ ডিসেম্বর, ১৮৩০ তারিখের বিকেলে তাঁর দেহাবসান এখানেই ঘটেছিল। দেশের অন্যতম নিরাপদ এলাকা হিসেবে স্যান পেদ্রো আলেজান্দ্রিনোর সুনাম রয়েছে। মদ, মধু ও অপরিশোধিত চিনি সহযোগে তৈরী পানেলা উৎপাদনের লক্ষ্যে সপ্তদশ শতকে এর কাছাকাছি আরও একটি বিস্তৃত এলাকা গড়ে উঠে।
মুক্তিসংগ্রামী নেতা বলিভার ৬ ডিসেম্বর, ১৮৩০ তারিখে এ এলাকায় আসেন। ডন হোয়াকিন ডে মিয়ের তাঁকে অবস্থানের আমন্ত্রণ জানান। রাষ্ট্রপতি কর্তৃক প্রত্যাখ্যাত হবার পর বলিভার শুরুতে জামাইকা ভ্রমণের পরিকল্পনা করেছিলেন ও পরবর্তীতে ইউরোপ যাবার চিন্তা করেন। কিন্তু শারীরিক অসুস্থতার কারণে তা আর হয়ে উঠেনি। ১৭ ডিসেম্বর, ১৮৩০ তারিখের বিকেল বেলায় যক্ষারোগে আক্রান্ত মুক্তিকামী সিমন বলিভারের এ খামারে দেহাবসান ঘটে।
টমাস হুয়াং
টমাস হুয়াং একজন গবেষক এবং ইউনিভার্সিটি অব ইলিনয় অ্যাট আর্বানা-শ্যাম্পেইন এর অধ্যাপক ইমেরিটাস।
হুয়াং ১৯৩৬ সালের ২৬ জুন সাংহাইয়ে জন্মগ্রহণ করেন। তিনি ন্যাশনাল তাইওয়ান ইউনিভার্সিটি থেকে ইলেক্ট্রনিক্সে ১৯৫৬ সালে ব্যাচেলর্স ডিগ্রি অর্জন করেন। তিনি এমআইটি থেকে ১৯৬০ সালে মাস্টার্স এবং ১৯৬৩ সালে ডক্টর অব সায়েন্স ডিগ্রি অর্জন করেন। তিনি ১৯৬৩ সালে এমআইটি এর তড়িৎ প্রকৌশলের অধ্যাপক হিসেবে যোগদান করেন। তিনি ১৯৭৩ সালে পারডু বিশ্ববিদ্যালয় এ তড়িৎ প্রকৌশলের অধ্যাপক হিসেবে যোগদান করেন। তিনি ১৯৮০ সালে ইউনিভার্সিটি অব ইলিনয় অ্যাট আর্বানা-শ্যাম্পেইন এ যোগদান করেন। তিনি ২০০১ সালে আইইইই জ্যাক এস কিলবি সিগনাল প্রসেসিং মেডেল লাভ করেন।
২০১৭ আইসিসি চ্যাম্পিয়ন্স ট্রফি ফাইনাল
২০১৭ আইসিসি চ্যাম্পিয়ন্স ট্রফির ফাইনাল ১৮ জুন ২০১৭ তারিখে ওভাল, লন্ডন এ অনুষ্ঠিত হতে যাচ্ছে। এটি ছিল ৮ম আইসিসি চ্যাম্পিয়ন্স ট্রফি। ১৪ জুন ২০১৭ তারিখে সোফিয়া গার্ডেন্স, কার্ডিফ এ সেমি ফাইনালে পাকিস্তান ইংল্যান্ডকে পরাজিত করে ফাইনাল ম্যাচে খেলার যোগ্যতা অর্জন করে। এটি হচ্ছে পাকিস্তানের প্রথম আইসিসি চ্যাম্পিয়ন্স ট্রফির ফাইনাল ।
ওয়ানডে র্যাংকিংয়ের ৮ম স্থানে থাকা পাকিস্তান টুর্নামেন্টের শুরুটা খারাপ ভাবে শুরু করলেও, তবে পরবর্তীতে তারা প্রতিযোগিতার প্রতিটি খেলায় উন্নতি লাভ করে। প্রথম খেলায় তারা ইন্ডিয়ার কাছে ১২৪ রানের ব্যবধানে হেরে যায়, কিন্তু তারপর তারা দক্ষিন আফ্রিকাকে পরাজিত করে দারুনভাবে এবং তারপর শ্রীলঙ্কাকে হারিয়ে গ্রুপ বি এ দ্বিতীয় স্থানে অবস্থান করে সেমি-ফাইনাল খেলার যোগ্যতা অর্জন করে। সেমিফাইনালে তারা তাদের ভালো পারফরম্যান্স নিয়ে খেলে, সেখানে তারা ৮ উইকেটে আয়োজক ইংল্যান্ডকে হারিয়ে প্রথমবারের মতো ফাইনালে পৌঁছে।
২০১৩ আইসিসি চ্যাম্পিয়ন্স ট্রফি ফাইনাল
১৯৯২ গ্রীষ্মকালীন অলিম্পিকে সম্মিলিত দল
১৯৯২ সালে গ্রীষ্মকালীন অলিম্পিকে সম্মিলিত দল  বার্সেলোনা, স্পেন এ, পনেরোটি প্রাক্তন সোভিয়েত রাষ্ট্রের মধ্যে বারোটি দেশই জোটভুক্ত হয়ে অংশগ্রহণ করেছিল। এছাড়া এস্তোনিয়া, লাটভিয়া, এবং লিথুয়ানিয়া আলাদাভাবে অংশগ্রহণ করেছিল। পূর্বে এদের কমনওয়েলথ অফ ইন্ডিপেন্ডেন্ট স্টেটস দল (Commonwealth of Independent States) হিসেবে অভিহিত করা হত, যদিও পরে জর্জিয়া অন্তর্ভুক্ত হয়েছিল।
সম্মিলিত দল পরে ১৯৯২ সালে শীতকালীন অলিম্পিকে ও অংশ নিয়েছিল। সেখানে আইওসি (IOC) কর্তৃক এর নাম ভুক্ত হয় EUN (ফ্রেঞ্চ- Equipe Unifiée)। মোট ৪৭৫ জন প্রতিযোগী, ৩১০ জন পুরুষ এবং ১৬৫ জন নারী, ২৭টি খেলায় ২৩৪টি ইভেন্ট এ অংশগ্রহণ করেছিল।জাতীয়তা পার্শ্বে লিপিবদ্ধ হল
খিজির আলী
খিজির আলী (জন্ম: ১৯৩৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
খিজির আলীর জন্ম বাগেরহাট জেলার সদর উপজেলার কার্তিকদিয়া গ্রামে। তাঁর এক ছেলে এবং দুই মেয়ে।
খিজির আলী ৯ নম্বর সেক্টরের হিঙ্গলগঞ্জ সাব-সেক্টর এলাকায় যুদ্ধ করেন। ১৯৭১ সালে তিনি ছিলেন মেকানিক। মুক্তিযুদ্ধ শুরু হলে যুদ্ধে যোগ দেন। ২৬ মার্চ খুলনা মহানগরের বৈকালি এলাকায় পাকিস্তানি সেনাবাহিনীর বিরুদ্ধে প্রতিরোধ যুদ্ধে খিজির আলী অসম সাহস প্রদর্শন করেন। তাঁর অস্ত্র চালানোর প্রশিক্ষণ ছিল না। সামান্য বন্দুক দিয়ে তিনি অনেকক্ষণ পাকিস্তানি সেনাবাহিনীকে বৈকালিতে প্রতিরোধ করেন। খুলনার পতন হলে ভারতের টাকিতে যান। সেখানে কয়েক দিন প্রাথমিক প্রশিক্ষণ নিয়ে সাতক্ষীরার দেবহাটা উপজেলার টাউন শ্রীপুরে পাকিস্তানি সেনাদের ক্যাম্পে সফল অপারেশন করেন। তাঁরা ৩১ জন মুক্তিযোদ্ধা একযোগে গ্রেনেড নিক্ষেপ করলে পাকিস্তানি সেনাদের ক্যাম্পের ব্যাপক ক্ষয়ক্ষতি হয়। পূর্ণাঙ্গ প্রশিক্ষণ শেষে প্রথম অংশ নেন অপারেশন জ্যাকপটে। ১৫ আগস্ট মধ্যরাতে একদল নৌ-কমান্ডো মোংলা বন্দরে লিমপেট মাইনের সাহায্যে কয়েকটি জাহাজ ডুবিয়ে দেন। খিজির আলীর দলের ওপর দায়িত্ব ছিল নৌ-কমান্ডোদের স্থলে নিরাপত্তা প্রদান ও গাইড করা। তাঁদের রেকি করা তথ্যের ভিত্তিতেই নৌ-কমান্ডোরা সফলতার সঙ্গে অপারেশন করেন। পরে আরও কয়েকটি অপারেশনে তিনি নৌ-কমান্ডোদের সঙ্গে অংশ নেন। এর মধ্যে আশাশুনি থানা দখল উল্লেখযোগ্য।
সাতক্ষীরা জেলার অন্তর্গত আশাশুনি। জেলা সদর থেকে ৩৫ কিলোমিটার দক্ষিণে এর অবস্থান। আশাশুনিতে পাকিস্তান সেনাবাহিনীর একটি ঘাঁটি ছিল। তাদের সঙ্গে ছিল বিপুলসংখ্যক রাজাকার। অক্টোবরের মাঝামাঝি মুক্তিযোদ্ধা ও নৌ-কমান্ডোরা যৌথভাবে সেখানে আক্রমণ করেন। মুক্তিযোদ্ধাদের একটি দলের নেতৃত্ব দেন খিজির আলী। দুদিন ধরে সেখানে যুদ্ধ হয়। প্রথম দিন সারা রাত যুদ্ধ চলে। পরদিন মুক্তিযোদ্ধারা পুনর্গঠিত হয়ে আবার পরিকল্পিতভাবে আক্রমণ করেন। এ দিন তাঁরা পাকিস্তানি সেনা ও রাজাকারদের ফাঁকি দিয়ে থানার ঘাটে ভাসমান ফেরি পন্টুনে কয়েকটি মাইন লাগান। মাইন বিস্ফোরণে গোটা ফেরিঘাট তছনছ হয়ে যায়। মুক্তিযোদ্ধাদের তীব্র আক্রমণে পাকিস্তানি সেনা ও রাজাকারদের মধ্যে তীব্র ভীতি সৃষ্টি হয়। এ সময় দুঃসাহসী খিজির আলী দুই হাতে দুটি এলএমজি নিয়ে ঝড়ের বেগে গুলি করতে করতে থানার ভেতরে ঢুকে পড়েন। এ দৃশ্য দেখে পাকিস্তানি সেনা ও রাজাকাররা বিস্মিত ও হতভম্ব হয়ে পড়ে। তাঁর ভয়াল রণমূর্তি দেখে পাকিস্তানি সেনা ও রাজাকাররা এতই ভীতসন্ত্রস্ত হয়ে পড়ে যে তারা নিজ অস্ত্রশস্ত্র ফেলেই পালাতে থাকে। এরপর মুক্তিযোদ্ধারা সহজেই আশাশুনি থানা দখল করেন। ১১ জন পাকিস্তানি সেনা ও ৪০ জন রাজাকার তাঁদের হাতে নিহত হয়। মুক্তিযোদ্ধারা অবশ্য বেশিক্ষণ আশাশুনি থানার দখল ধরে রাখতে পারেননি। পরদিন পাকিস্তানি হেলিকপ্টার বৃষ্টির মতো গুলি ও বোমা ফেলতে থাকে। তখন মুক্তিযোদ্ধারা পিছু হটে যান।
কবির খান (পরিচালক)
কবির খান হচ্ছেন একজন ভারতীয় চলচ্চিত্র পরিচালক, চিত্রনাট্যকার, এবং চলচ্চিত্র প্রযোজক। তথ্যচিত্র চলচ্চিত্রে কাজ করার মাধ্যমে তিনি তার কর্মজীবন শুরু করেন এবং তারপর তিনি তার প্রথম চলচ্চিত্র পরিচালনা করেন "কাবুল এক্সপ্রেস"। তারই ধারাবাহিকতায় ক্রমান্বয়ে পরিচালনা করেন "নিউ ইর্য়ক" (২০০৯), "এক থা টাইগার" (২০১২), "বজরঙ্গি ভাইজান" (২০১৫) এবং "প্যানথম" (২০১৫) চলচ্চিত্র।
তিনি রশিদউদ্দিন খানের কাছে বেড়ে উঠেন যিনি ছিলেন জহুরলাল নেহেরু বিশ্ববিদ্যালয়ের প্রতিষ্ঠাতা অধ্যাপকদের একজন।, যেখানে তিনি শিখেছেন রাষ্ট্র বিজ্ঞান এবং একটি তেলেগু মাতৃ লীলা। তার একজন বড় বোন রয়েছে। তিনি টেলিভিশন উপস্থাপিকা মিনি মাথুরকে বিবাহ করেন। তাদের দুইটি সন্তান রয়েছে ভিভান ও সাইরাহ।
তিনি পড়েছেন দিল্লি বিশ্ববিদ্যালয়ের অধীনে কিরোকি মাল কলেজ থেকে এবং দিল্লির জামিয়া মিল্লিয়া ইসলামিয়া থেকে।
কবির খান তার কর্মজীবন শুরু করেন ২৫ বছর বয়সে একজন সিনেমাটোগ্রাফার হিসেবে ডিসকভারি চ্যানেলের তথ্যচিত্র চলচ্চিত্র "বিয়ন্ড দ্য হিমালায়াস" (১৯৯৬)-এ যেটি পরিচালনা করেছিলেন গৌতম ঘোষ। তারপর তিনি নিজেই পরিচালক হিসেবে অভিষেক ঘটান তথ্যচিত্র "দ্য ফরগটেন আর্মিতে" (১৯৯৯) যেটি সুভাষ চন্দ্র বোসের ইন্ডিয়ান ন্যাশনাল আর্মির উপর ভিত্তি করে তৈরি করা হয়েছিল। মূলধারার চলচ্চিত্রে নজর দেয়ার পূর্বে তিনি আরো দুটি তথ্যচিত্র নির্মান করেন।
তার সর্বোচ্চ সফল চলচ্চিত্র হচ্ছে "বজরঙ্গি ভাইজান", যেটি বিশ্বব্যাপী ভারতের চতুর্থ সর্বোচ্চ উপার্জনকারী চলচ্চিত্র। এটি ভারতে এবং বিশ্বব্যাপী বক্স অফিসে রেকর্ড ভেঙে নতুন রেকর্ড সৃষ্টি করেছে। ছবিটির মানবিক আবেদন সারা ভারতে সবার মন জয় করতে সক্ষম হয়। তাছাড়া এই ছবিটি পাকিস্তানেও ব্যাপক জনপ্রিয় হয়।
কবির খান সম্প্রতি আরেকটি চলচ্চিত্র টিউবলাইট নির্মান করেছেন যার মূল ভূমিকায় অভিনয় করেছেন সালমান খান। এই চলচ্চিত্রটি ১৯৬২ সালে সংগঠিত ভারত-চীন যুদ্ধের উপর নির্মিত, যেখানে সালমান খান একজন ভারতীয় নাগরিকেের চরিত্রে অভিনয় করেছেন। চীনা অভিনেত্রী ঝু ঝুকে এই চলচ্চিত্রের মুখ্য নারীর চরিত্রের জন্য নির্ধারণ করা হয়।
তিনি তার পরবর্তী চলচ্চিত্রের জন্য হৃতিক রোশন চলচ্চিত্রে স্বাক্ষর করিয়েছেন।
অনিল বিশ্বাস (রাজনীতিবিদ)
অনিল বিশ্বাস ("ডাকনাম: কেরু"; ২ মার্চ, ১৯৪৪ - ২৬ মার্চ, ২০০৬) একজন বাঙালি রাজনীতিবিদ। তিনি ভারতের কমিউনিস্ট পার্টি (মার্ক্সবাদী) দলের পশ্চিমবঙ্গ রাজ্য কমিটির সম্পাদক ও পলিটব্যুরো সদস্য ছিলেন।
অনিল বিশ্বাস নদিয়া জেলার করিমপুরের নিকট দাঁড়ের মাঠ গ্রামে এক কৃষক পরিবারে জন্মগ্রহণ করেন। স্কুল ছাত্র থাকার সময়ে বামপন্থী রাজনীতিতে আকৃষ্ট হন। ১৯৬১ সালে কৃষ্ণনগর সরকারি কলেজ ভর্তি হন। বামপন্থী ছাত্র রাজনীতিতে আগ্রহ ছিল। রাষ্ট্রবিজ্ঞানে অনার্স পাশ করে তিনি কলকাতায় আসেন।
ভারতীয় ছাত্র ফেডারেশন এর সদস্য হিসেবে তার রাজনীতিতে প্রবেশ হয়। মার্ক্সবাদী নেতা হরিনারায়ন অধিকারী ও দীনেশ মজুমদারের সংস্পর্শে এসেছিলেন তিনি। ১৯৬২ সালে ভারত-চীন যুদ্ধের সময় ভারতরক্ষা আইনে বন্দী হয়ে ১১ মাস কারাবাস করতে হয়। এই সময় জেল থেকে পরীক্ষা দিয়ে এম. এ পাশ করেন রাষ্ট্রবিজ্ঞান বিষয়ে। ১৯৬৫ সালে ভারতীয় কমিউনিস্ট পার্টি (মার্ক্সবাদী) বা সিপিয়াই (এম)এর সদস্যপদ পান ও সর্বক্ষনের কর্মী হিসেবে কাজ করতে থাকেন। ১৯৬৯ সালে ভারতের কমিউনিস্ট পার্টি (মার্ক্সবাদী)র মুখপত্র গনশক্তি পত্রিকার সাংবাদিক হন এবং এই পত্রিকার সাথে তার আমৃত্যু যোগ ছিল। গণশক্তি পত্রিকা সর্বাধিক বিক্রি হওয়ার রেকর্ড আছে তার সম্পাদক থাকাকালীন। তিনি ইংরেজি মুখপত্র 'মার্ক্সবাদী পথ' পত্রিকারও সম্পাদনা করেছেন। ১৯৮৫ সালে পার্টির কেন্দ্রীয় কমিটির সদস্য ও ১৯৯৮ সালে পশ্চিমবঙ্গ রাজ্য সম্পাদক হন। একই বছর কমিউনিস্ট পার্টির সর্বোচ্চ স্তর পলিটব্যুরোর সদস্য হন অনিল বিশ্বাস। দলের ভেতর মৃদুভাষী, ঠান্ডা মস্তিষ্কের ব্যক্তি হিসেবে তার সর্বভারতীয় পরিচিতি ছিল।
১৮ মার্চ ২০০৬ মস্তিষ্কের রক্তক্ষরণ এর জন্যে তিনি হসপিটালে ভর্তি হন এবং ২৬ মার্চ কলকাতায় তার মৃত্যু ঘটে। তার মরদেহ নীলরতন সরকার হাসপাতালে দান করা হয়েছিল।
থানে খাঁড়ি
থানে খাঁড়ি হল আরব সাগরের সঙ্গে যুক্ত এবং এই খাঁড়ি ভারতীয় উপদ্বীপ থেকে মুম্বাই শহরকে বিচ্ছিন্ন করে দিয়েছে। এটি মুম্বরা রেটিবুনার এবং মানখুড়-ওয়াসি সেতুর মাঝখানে রয়েছে। খাদ দুটি অংশে ভাগ করা হয়। প্রথম অংশটি ঘোডবান্ডার এবং থানের মধ্যে অবস্থিত, যেখান থেকে একটি অংশ পশ্চিম দিকে আরব সাগরের সাথে মিলিত হওয়ার জন্য মুম্বাই আইল্যান্ডের উত্তর থেকে উলহস নদী প্রবাহিত হয়। জলপথের দ্বিতীয় অংশটি থানার এবং আরব সাগরের মধ্যে ট্রম্বে বা উরণে ঘোরাপুরি দ্বীপের পূর্বে অবস্থিত।
থানে খাঁড়িটি ভূগর্ভস্থ চুত্যির কারণে প্রাচীনকালে গঠিত হয় যা উরান থেকে থানে পর্যন্ত বিস্তৃত, থানে শিলাহার সাম্রাজ্যের রাজধানী হিসেবে কাজ করত এবং অন্যান্য বন্দরের পাশাপাশি আরব উপদ্বীপের সাথে বাণিজ্যের জন্য একটি বৃহৎ কার্যকরী বন্দর ছিল। হিসাবে ঘোডবান্ডার এবং নাগালা বুণ্ডার থানে খাঁড়ি অঞ্চল বম্বে ন্যাচারাল হিস্ট্রি সোসাইটি কর্তৃক একটি গুরুত্বপূর্ণ বার্ড এলাকা হিসাবে স্বীকৃত হয়েছে, কারণ এটি বিভিন্ন এভিয়ান প্রজাতিগুলির আবাসস্থল। বিশেষ করে, এটি ফ্লেমিংওং এবং অন্যান্য বেশ কয়েকটি প্রবাসী এবং চিত্তাকর্ষক পাখির আশ্রয় নেয়।
মহারাষ্ট্র সরকার থানে খাড়ির পশ্চিম তীরে "থানে খাঁড়ি ফ্লেমিংগো অভয়ারন্য" হিসাবে ঘোষণা করেছে। মালভায়ান অভয়ারন্যের পরে এটি মহারাষ্ট্রের দ্বিতীয় সামুদ্রিক অভয়ারন্য ।
ক্যাল অর্কো
ক্যাল অর্কো () প্রাগৈতিহাসিক যুগের জীবন গাঁথায় জীবাশ্ম প্রমাণে ব্যবহৃত জীবাশ্মবিজ্ঞান সম্পর্কীয় বলিভিয়ার একটি স্থান। ধারনার অতীত হাজার হাজার ডাইনোসরের পায়ের ছাপে ভরা এ স্থানটি সুদৃঢ় দেয়াল দিয়ে ঘিরে রাখা হয়েছে। সাক্রে নগরীর কাছেই এলাকাটির অবস্থান। পর্বতসঙ্কুলময় বিস্তৃত এলাকাটি ৭৩ ডিগ্রী ঢালু অবস্থানে রয়েছে। স্থানটি ৮০ মিটার (২৬০ ফুট) উঁচু ও ১,২০০ মিটার (৩,৯০০ ফুট) লম্বা। অদ্যাবধি খড়ির পাহাড় যুগ বা ক্রেটাসিয়াস যুগের ২৯৩ প্রজাতির ডাইনোসরের ৫,০০০-এর অধিক পায়ের ছাপ চিহ্নিত করা হয়েছে। খনি আবিষ্কার হওয়ায় সিমেন্ট কারখানা এখানে গড়ে উঠেছে।
১৯৮৫ সালে প্রথমবারের মতো এ স্থানের সন্ধান মেলে। তবে, ১৯৯৪ থেকে ১৯৯৮ সময়কালে বলিভীয়, ইউরোপীয় ও আমেরিকান জীবাশ্মবিদদেরকে ক্রিস্টিয়ান মেয়ের নেতৃত্ব দেন ও এ সংরক্ষণাগারের কথা ঘোষণা করেন।
কর্মীরা দীর্ঘদিন ধরে এর খনন কার্য পরিচালনা করলেও খুব কমই আশ্চর্যান্বিত হয়েছিল। তবে, ১৯৯৪ সালে স্থানীয় সরীসৃপ বিশেষজ্ঞের চোখে প্রথমবারের মতো এর অস্তিত্ব ধরা পড়ে। তাস্বত্ত্বেও তিনি ঐ স্থানে কোন বিদেশী বিশেষজ্ঞের কাছে ঐ এলাকা সম্পর্কে কোন তথ্য প্রদান করেননি। তবে, পর্যটনের বিষয়ে প্রামাণ্যচিত্র সুইজারল্যান্ডে প্রকাশ করা হলে প্রাগৈতিহাসিক বিষয়ে গবেষক ক্রিস্টিয়ান মেয়েরের হৃদস্পন্দনকে আন্দোলিত করে। ডাইনোসরের পদচিহ্ন বিষয়ে বিশেষজ্ঞ মেয়ের সাক্রে ভ্রমণে যান ও তা দেখে মুগ্ধ হয়ে যান। ‘এটি এমন এক দৃশ্যমালা যা আপনার শ্বাস-প্রশ্বাসকে আটকে দেবে।’ - মেয়েরের মন্তব্য। ঐ গবেষক ব্যক্তিগতভাবে কানাডা থেকে শুরু করে সিসিলি দ্বীপপুঞ্জ, তুর্কমেনিস্তানসহ বিশ্বের যাবতীয় গুরুত্বপূর্ণ সংরক্ষণাগার সম্পর্কে অবগত ছিলেন। সাম্প্রতিক বছরগুলোতে আরও আটটি সংরক্ষণাগারের সন্ধান পাওয়া গেছে যা নিয়ে গবেষণাকর্ম অব্যাহত রয়েছে।
এ স্থানটি আবিষ্কারের ফলে ইতিহাস ও বিজ্ঞানে ব্যাপক প্রভাব পড়ে। খড়ির পাহাড় যুগ বা ক্রেটাসিয়াস যুগের শেষে ও প্রায় ৬৬ মিলিয়ন বছর আগেকার টারশিয়ারী যুগের শুরুতে ঘটে যাওয়া ঐ সময়ের চিত্রের সাথে সম্পর্কযুক্ত হওয়ায় নতুন দিগন্তের উন্মোচন ঘটায়। এ তথ্য প্রকাশিত হওয়ায় ডাইনোসরের জীববৈচিত্র্যের সংখ্যাগত দলিল পৃথিবীর অন্য যে-কোন স্থানের তুলনায় বেশীরূপে আখ্যায়িত হয়েছে। ২৯৩ প্রজাতির ডাইনোসরের পায়ের ছাপ চিহ্নিত করা হয়েছে। এ স্থান আবিষ্কারের পূর্বে সর্ববৃহৎ ও সর্বাপেক্ষা গুরুত্বপূর্ণ স্থান হিসেবে তুর্কমেনিস্তানের খোদা-পিল-আটা এবং পর্তুগাল, গ্রেট ব্রিটেন, স্পেন ও সুইজারল্যান্ডই ভূমিকা রাখতো। ঐগুলোর তুলনায় ক্যাল অর্কো বেশ কয়েকগুণ বড়। এছাড়াও কেবলমাত্র দুইটি প্রজাতির ২২০টি পদচিহ্ন বিশ্বের অন্যত্র পাওয়া গেছে।
অন্যতম আবিষ্কার হিসেবে ছিল অ্যাঙ্কুইলোসুরিও নামীয় তৃণভোজী চতুষ্পদী প্রাণীর পদচিহ্ন যা দক্ষিণ আমেরিকা থেকে বিলুপ্ত হয়েছে বলে বিশ্বাস করা হয়ে থাকে। ঐ প্রাণীটি প্রায় আট টন ওজনের ছিল। কিন্তু পদচিহ্নের মাধ্যমে দেখা যায়, এটি বেশ লম্বা ছিল। দীর্ঘ পা ও হাল্কা গড়নের সরীসৃপ ছিল এটি।
ক্যাল অর্কো’র সংরক্ষণের উদ্দেশ্যে মার্চ, ২০০৬ সালে দর্শনীয় ক্রেটাসিয়াস উদ্যান প্রতিষ্ঠা করা হয়। এতে ঐ সময়ে বিলুপ্ত প্রাণীদের বিভিন্ন প্রজাতির একই প্রতিকৃতি অঙ্কন করে স্থানটিতে তাদের পদচিহ্ন দেখানো হয়েছে। এছাড়াও, শব্দ ও দৃশ্যচিত্র সহযোগে প্রাক-ঐতিহাসিক যুগকে তুলে ধরতে দর্শককে ধারনা দেয়া হয়। বিআইডি, ফানসেসা, সবোসে’র ন্যায় বেশ কিছু প্রতিষ্ঠানের সহযোগিতায় বলিভীয় উদ্ভূত ভাস্করদের সহায়তায় এ উদ্যান সৃষ্টি করা হয়েছে।
যোগী আদিত্যনাথ
মহন্ত যোগী আদিত্যনাথ (ইংরাজী: "Yogi Adityanath"; জন্ম "অজয় সিং বিস্ত"; ৫ জুন, ১৯৭২) হলেন একজন ভারতীয় পুরোহিত তথা একজন হিন্দুত্ববাদী (হিন্দু জাতীয়তাবাদী) রাজনীতিবিদ। ২০১৭ সালের উত্তর প্রদেশ-এর বিধানসভা নির্বাচনে ভারতীয় জনতা পার্টি দলে সংখ্যাগরিষ্ঠতা লাভ করে যোগী আদিত্যনাথ উত্তর প্রদেশের মুখ্যমন্ত্রী হিসেবে ২০১৭ সালের ১৯ মার্চ শপত গ্রহণ করেন। উল্লেখযোগ্য যে, উক্ত নির্বাচনে যোগী ছিলেন বিজেপি দলের একজন বিশিষ্ট প্রচারক। ১৯৯৮ সাল থেকে যোগী এখানে উত্তর প্রদেশ-এর গোরখপুর কেন্দ্র থেকে একটানা পাঁচবার লোকসভার সাংসদ হন। এছাড়া, যোগী ছিলেন "গোরখনাথ মঠ" নামে গোরখপুরের একটি হিন্দু মন্দিরের "মহন্ত" বা "মুখ্য পুরোহিত"। এর আগে মন্দিরের মুখ্য পুরোহিত ছিলেন যোগীর আধ্যাত্মিক "পিতা" "মহন্ত অবৈদ্যনাথ" যিনি ২০১৪ সালের সেপ্তেম্বর মাসে নশ্বর দেহ ত্যাগ করেন। যোগী আদিত্যনাথ "হিন্দু যুবা বাহিনী" নামে একটি যুব সংগঠনও প্রতিষ্ঠা করেছিলেন।
১৯৭২ সালের ৫ জুন উত্তরাখণ্ড-এর (পূর্বতন উত্তর প্রদেশ) পৌরী গড়বাল জেলার পঞ্চুর নামে এক গ্রামের একটি গড়বালি রাজপুত পরিবারে যোগী আদিত্যনাথের জন্ম হয়েছিল। জন্মের পর তাঁর নাম "অজয় সিং বিস্ত" রাখা হয়েছিল। তাঁর পিতা "আনন্দ সিং বিস্ত" ছিলেন একজন বনরক্ষক। উত্তরাখণ্ডের "হেমবতী নন্দন বহুগুণ গড়বাল বিশ্ববিদ্যালয়" থেকে যোগী গণিত বিষয়ে স্নাতক ডিগ্রী লাভ করেন।
অযোধ্যার রাম মন্দির আন্দোলন-এ যোগ দিতে ১৯৯০এ যোগী গৃহত্যাগ করেছিলেন। তিনি গোরখনাথ মঠের মুখ্য পুরোহিত "মহন্ত অবৈদ্যনাথ" এর সংস্পর্শে আসেন ও পরে তাঁর শিষ্য হন। পরবর্তী সময়ে তাঁকে "যোগী আদিত্যনাথ" নাম দেওয়া হয় এবং তিনি মহন্ত অবৈদ্যনাথের উত্তরাধিকারী হিসেবে মনোনীত হন। ১৯৯৮ সালে যোগীয পৈতৃক গ্রামে একটি স্কুল স্থাপন করেন।
২১ বছর বয়সেই যোগী আদিত্যনাথ নিজের পরিবার ত্যাগ করে গোরখনাথ মঠের মুখ্য পুরোহিত মহন্ত অবৈদ্যনাথের শিষ্যত্ব গ্রহণ করেন। ২০১৪ সালের ১২ সেপ্তেম্বরে মহন্ত অবৈদ্যনাথের মৃত্যুর পর যোগী আদিত্যনাথকে গোরখনাথ মঠের মুখ্য পুরোহিতের পদে পদোন্নতি দেওয়া হয়। ২০১৪ সালের ১৪ সেপ্তেম্বর নাথ সম্প্রদায়ের পরম্পরাগত অনুষ্ঠানর মধ্যে যোগী আদিত্যনাথকে "গোরখনাথ মন্দিরের পীঠাধিশ্বর" করা হয়।
ফড়িং (চলচ্চিত্র)
একটি কিশোর (ফড়িং, "Grasshoppers" -এর জন্য) উত্তরবঙ্গের একটি শহরে বেড়ে ওঠে।ডুয়ার্সের লুটপাটের আশেপাশে ঘেরাও, একটি কারখানা কারখানা বন্ধ না হওয়ায় শহরটি বেঁচে যায়। একটি জন্ম হারানো, ফড়িং তার লড়াই মাথার মধ্যে কণ্ঠস্বর যে তিনি ঈশ্বর ।একটি নতুন শিক্ষিকা (দোয়েল) বিদ্যালয়ে আসে, এবং অজানা জিনিস তার মনের উন্মোচন। ফড়িং বিশ্বাস করতে শুরু করে যে এটি একটি স্বপ্ন নয়। দোয়েল তার সৃজনশীল দক্ষতা রক্ষার জন্য তার বাড়িতে ফড়িংকে আমন্ত্রণ জানায়।তিনি ফড়িং এর জন্মদিনে ফড়িংয়ের জন্য একটি সেল ফোনও উপহার করেন। উৎসব উদযাপন উপলক্ষ্যে দোয়েল একটি ভিডিও রেকর্ড করে। এই ভিডিও টেপ ফড়িংএর সহপাঠীদের দ্বারা সকলের কাছে ছড়িয়ে পড়ে। দোয়েল বয়স্ক শিক্ষকদের একটি গ্রুপ দ্বারা হয়রানি হয়।
ভিনসেন্ট ওয়ার্ড পুরস্কার এশিয়ান নতুন প্রতিভা প্রতিযোগিতা সাংহাই ইন্টারন্যাশনাল ফিল্ম ফেস্টিভের্টি বেস্ট প্রোজেক্ট: প্রসেস ল্যাবের কাজ। ২০১৪ সেরা প্রকল্প: প্রসেস ল্যাবের কাজ। ফিলাফের ২০১২, গোয়া নির্বাচন, ইন্ডিয়ান প্যানরামা, ২০১৩ এও স্ক্রিন এ: ভারতীয় চলচ্চিত্র উৎসব লস আঙ্গেলেস, ভারতীয় চলচ্চিত্র স্টুটগার্ট, শিকাগো দক্ষিণ এশীয় ফিল্ম ফেস্টিভাল, ভারতীয় ফিল্ম ফেস্টিভাল, প্রাগ । সব ২০১৪ সালে।
ফিল্মফেয়ার অ্যাওয়ার্ডস ইস্ট:
জী বাংলা গৌরব সামমান ::
ঋতুপর্ণ ঘোষ স্মারক পুরস্কার: আকাশ আধিকারি এবং ইন্ডিন্যিল রায়চৌধুরী
সেন্ট লরেন্স ক্যাথিড্রাল, স্যান লরেঞ্জো
সেন্ট লরেন্স ক্যাথিড্রাল () প্যারাগুয়ের সেন্ট্রাল ডিপার্টমেন্টের স্যান লরেঞ্জো শহরে অবস্থিত রোমান ক্যাথলিক ধর্মাবলম্বীদের বৃহৎ আকৃতির গির্জাবিশেষ। বিংশ শতাব্দীর শুরুর দিকে এ গির্জাটির নির্মাণ কার্য শুরু হয়। তবে, নির্মাণ কার্য শেষ হতে আনুমানিক পঞ্চাশ বছর অতিক্রান্ত হয়ে যায়। স্যান লরেঞ্জো (ডাইওসেসি স্যাঙ্কটি লরেন্তি) থেকে ক্যাথলিকদের আসন এটি। ২০০০ সালে পোপ দ্বিতীয় সেন্ট জন পল বিশেষ ধরনের আদেশনামা পাপাল বুল ‘মাগনো পারফান্দিমারের’ মাধ্যমে ক্যাথিড্রালকে অনুমোদন দান করেছিলেন।
শহরের কেন্দ্রস্থলে ক্যাথিড্রালের অবস্থান। এর চারপাশে মনোরম চত্ত্বর, প্লাজা ও চলাচলের উপযোগী রাস্তা রয়েছে। গ্যাস্পার রদ্রিগুয়েজ ডে ফ্রান্সিসিয়া, স্যান লরেঞ্জো, করোনেল রোমেরো ও ডিফেন্সোরেস ডেল চাকো এভিনিউর সীমানায় অবস্থিত ক্যাথিড্রাল ও চত্ত্বরটি পুরো শহরের সাথে যোগাযোগ রক্ষা করে চলেছে। অনেকেই এ ধর্মীয় ভবনকে অত্যন্ত মনোরম ও দৃষ্টিনন্দন ভবনরূপে আখ্যায়িত করে থাকেন। প্যারাগুয়ে প্রজাতন্ত্রে এর নির্মাণশৈলী অদ্বিতীয়।
মোহাম্মেদ জিসান আইয়ুব
মোহাম্মেদ জিসান আইয়ুব খান (জন্ম: ১৯৮৪) একজন ভারতীয় অভিনেতা, যিনি বলিউডে অভিনয় করেন, তিনি অধিক পরিচিত "রানঝানা" (২০১৩) চলচ্চিত্রের মূল অভিনেতা দানুশ এর প্রিয় বন্ধু "মুরারি" চরিত্রে অভিনয়ের জন্য।
তিনি দিল্লিতে জন্ম ও বেড়ে ওঠেছেন। তিনি কিরোকি মাল কলেজ থেকে গ্রাজুয়েট হন, তিনি ন্যাশনাল স্কুল অব ড্রামা (এনএসডি), দিল্লি থেকে প্রশিক্ষণ নেন।
তিনি মঞ্চ অভিনেতা হিসেবে কাজ করেন ২০১১-এ তার প্রথম চলচ্চিত্র "নো ওয়ান কিলড জেসিকা" এ অভিনয়ের পূর্বে, এই চলচ্চিত্রে তিনি প্রধান খলনায়ক হিসাবে অভিনয় করেন। পরে তিনি অভিনয় করেন ২০১১-এ "মেরে ব্রাদার কি দুলহান" চলচ্চিত্রে ইমরান খানের প্রিয় বন্ধুর ভূমিকায়।
২০১২-এ "জান্নাত ২" চলচ্চিত্রে বালি চরিত্রে অভিনয় করেন। ২০১৩-এ, তাকে দেখা যায় "রানঝানা" চলচ্চিত্রে প্রধান চরিত্রের প্রিয় বন্ধুর ভূমিকায়, যার জন্য তিনি খুবই ভালোভাবে সাড়া পান। প্লানেট বলিউডের কৌশিক রমেশ তার অভিনয়কে উল্লেখ করেছেন "উল্লেখযোগ্যভাবে প্রশংসনীয়"। ২০১৫-এ, তিনি সমালোচকদের সুনাম কুড়াতে সমর্থ হন "তানু ওয়েডস মানু ২" চলচ্চিত্রে এ্যাডভোকেট আরুন কুমার সিং (চিন্টু) চরিত্রে অভিনয়ের মাধ্যমে। তিনি আরো অভিনয় করেছেন ভারতীয় এ্যকশনধর্মী থ্রিলার চলচ্চিত্র "প্যানটম" এ একজন 'র' অফিসারের ভূমিকায় অভিনয় করেছেন। ২০১৭ সালের ভারতীয় অ্যাকশন ক্রাইম থ্রিলার চলচ্চিত্র রইস -এ সাদিক চরিত্রে অভিনয় করেন। ' রইস' চরিত্রে অভিনয় করেন ভারতের জনপ্রিয় অভিনেতা শাহরুখ খান। চলচ্চিত্রটিতে সাদিক, রইসের বিশ্বস্ত বন্ধু ও অপরাধের সহযোগী। সম্প্রতি তিনি "টিউবলাইট (২০১৭) চলচ্চিত্রেও অভিনয় করেছেন, যেখানে মূল চরিত্রে অভিনয় করেছেন সালমান খান।
মানিক (১৯৬১-এর চলচ্চিত্র)
মানিক ১৯৬১ সালের একটি বাংলা ভাষার সাদাকালো চলচ্চিত্র। এই ছবির পরিচালক ছিলেন বিজলীবরন সেন, সঙ্গীত পরিচালক ছিলেন ভি বালসারা। এই ছবিটি চার্লস ডিকেন্সের বিখ্যাত উপন্যাস অলিভার টুইস্ট অবলম্বনে নির্মিত।
শুকতাইল ইউনিয়ন
শুকতাইল ইউনিয়ন বাংলাদেশের ঢাকা বিভাগ-এর গোপালগঞ্জ জেলার এবং গোপালগঞ্জ সদর উপজেলার একটি ইউনিয়ন।
গোপালগঞ্জ জিরোপয়েন্ট থেকে প্রায় ২০ কিঃমিঃ উত্তর পশ্চিমে ৩নং শুকতাইল ইউনিয়ন অবস্থিত। পূর্বে চন্দ্রদিঘলীয়া ইউনিয়ন, পশ্চিমে জালালাবাদ ইউনিয়ন, উত্তরে গোপীনাথপুর ইউনিয়ন এবং দক্ষিণে পাইকাকান্দি ইউনিয়ন ও মধুমতি নদীর তীর ঘেষে শুকতাইল ইউনিয়ন অবস্থিত। ইউনিয়নের আয়তন ৩,০০০ বর্গ কিঃমিঃ। বর্তমানে সুকতাইল মৌজার এসএ ৩৬৮২, ৩৬৮১ দাগে মোট ১৭ শতাংশ জমির উপর ইউনিয়ন পরিষদ ভবনটি অবস্থিত রয়েছে। ভবনটি পরিত্যাক্ত বিধায় ইউনিয়ন পরিষদের কার্যাদী চেয়ারম্যান সাহেবের বাড়ীতে বসিয়া পরিচালিত হচ্ছে।
গোপীনাপুর ইউনিয়নে বাংলা ভাষাভাষি লোক বসবাস করে। এখানকার ভাষা ও সংস্কৃতি অত্যন্ত সমৃদ্ধশালী। এখানে লালন গীতি, পল্লী গীতি, জারি, সারি, ভাটিয়ালি প্রভৃতি সংগীতের চর্চা করা হয়। এখােন বিভিন্ন ধর্মীয় অনুষ্ঠানের সময় বিভিন্ন প্রকার গানের আসরের আয়োজন করা। এখানকার মানুষ খুবই সংগীত প্রিয় এবং সংগীতকে মনে প্রানে ভালবাসে।
রাকেশ ওমপ্রকাশ মেহরা
রাকেশ ওমপ্রকাশ মেহরা (জন্মঃ ৭ জুলাই, ১৯৬৩) হলেন একজন ভারতীয় চলচ্চিত্র নির্মাতা ও চিত্রনাট্যকার। তার পরিচালিত প্রথম চলচ্চিত্র হল "অক্ষ" (২০০১)। তার পরিচালিত অন্যান্য চলচ্চিত্রসমূহ হল "রং দে বাসন্তী" (২০০৬), "দিল্লি-৬" (২০০৯), "ভাগ মিলখা ভাগ" (২০১৩) ও "মির্জ্যা" (২০১৬)। "রং দে বাসন্তী" (২০০৬) ও "ভাগ মিলখা ভাগ" চলচ্চিত্র প্রযোজনা ও পরিচালনার জন্য তিনি দুইবার শ্রেষ্ঠ চলচ্চিত্র ও পরিচালক পুরস্কার লাভ করেন।
মেহরা ১৯৬৩ সালে ৭ জুলাই ভারতের দিল্লিতে জন্মগ্রহণ করেন। তার পিতা নতুন দিল্লির ক্লারিজেস হোটেলে কাজ করতেন। তিনি নতুন দিল্লিতে অনুষ্ঠিত ১৯৮২ এশিয়ান গেমসে সাতারু হিসেবে নির্বাচিত ক্যাম্পেের অংশগ্রহণ করেন কিন্তু চূড়ান্ত পর্বে নির্বাচিত হন নি। মেহরা নতুন দিল্লির লোদী রোডের এয়ার ফোর্স বল ভারতী স্কুলে পড়াশুনা করেন এবং পরে শ্রীরাম কলেজ অব কমার্সে ও দিল্লি বিশ্ববিদ্যালয়-এ পড়াশুনা করেন।
মেহরা তার কর্মজীবন শুরু করে ইউরেকা ফোর্বস কোম্পানির বিক্রয়কর্মী হিসেবে। ১৯৮৬ সালে তিনি ফ্লিকস মোশন পিকচার কোম্পানি প্রাইভেট লিমিটেড প্রতিষ্ঠা করেন এবং বিজ্ঞাপন নির্মাতা হিসেবে কর্মজীবন শুরু করেন। তিনি কোকাকোলা, পেপসি, টয়োটা, আমেরিকান এক্সপ্রেস ও বিপিএলসহ বিভিন্ন ভারতীয় ও আন্তর্জাতিক পণ্যের বিজ্ঞাপন নির্মাণ করেন। এছাড়া তিনি অমিতাভ বচ্চনকে নিয়ে নির্মিত সঙ্গীত ভিডিও "অ্যাবি বেবি" পরিচালনা করেন।
মেহরা পরবর্তীতে বিজ্ঞাপন নির্মাণ থেকে চলচ্চিত্র নির্মাণে মনোযোগ দেন। ২০০১ সালের জুনে তিনি তার কোম্পানি থেকে প্রথম পূর্ণদৈর্ঘ্য চলচ্চিত্র "অক্ষ" নির্মাণ করেন। এতে প্রধান চরিত্রে অভিনয় করেন অমিতাভ বচ্চন। ছবিতে অমিতাভের অভিনয় সমাদৃত হলেও ছবিটি বক্স অফিসে তেমন ব্যবসা করতে পারে নি। মেহরা পরিচালিত দ্বিতীয় চলচ্চিত্র "রং দে বাসন্তী" ২০০৬ সালে মুক্তি পায়। এতে প্রধান চরিত্রে অভিনয় করেন আমির খান ও সোহা আলি খান। ভারতের দুর্নীতি নিয়ে নির্মিত চলচ্চিত্রটি ভারতে হিট হয় এবং দেশের বাইরেও ভালো ব্যবসা করে। ছবিটি হিতকর বিনোদন প্রদানকারী শ্রেষ্ঠ জনপ্রিয় চলচ্চিত্রের জন্য জাতীয় চলচ্চিত্র পুরস্কার লাভ করে, শ্রেষ্ঠ বিদেশী ভাষার চলচ্চিত্রের জন্য বাফটা পুরস্কার এর মনোনয়ন লাভ করে এবং সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদন হিসেবে নির্বাচিত হয়। মেহরা ছবিটি প্রযোজনা ও পরিচালনার জন্য শ্রেষ্ঠ চলচ্চিত্র ও পরিচালক পুরস্কার লাভ করেন।
মেহরা প্রযোজিত ও পরিচালিত পরবর্তী চলচ্চিত্র "দিল্লি-৬" ২০০৯ সালে মুক্তি পায়। এতে প্রধান চরিত্রে অভিনয় করেন অভিষেক বচ্চন, সোনম কাপুর, ও ওম পুরি। ছবিটি অভিনয়ের জন্য নেতিবাচক সমালোচনা লাভ করে এবং বক্স অফিসে অসফল হয়। তিনি ২০১১ সালে "তিন থে ভাই" প্রযোজনা করেন। ছবিটি পরিচালনা করেন মৃগদীপ লম্বা। এটি তার পরিচালিত প্রথম চলচ্চিত্র। ছবিটি সমাদৃতও হয় নি, ব্যবসায়িক সাফল্য লাভ করে নি। পরবর্তীতে মেহরা মিলখা সিংয়ের আত্মজীবনীমূলক "ভাগ মিলখা ভাগ" (২০১৩) পরিচালনা করেন। এতে মিলখা সিংয়ের ভূমিকায় অভিনয় করেন ফারহান আখতার। ছবিটি হিতকর বিনোদন প্রদানকারী শ্রেষ্ঠ জনপ্রিয় চলচ্চিত্রের জন্য জাতীয় চলচ্চিত্র পুরস্কার লাভ করে এবং ছবিটির জন্য মেহরা ও ফারহান দুজনেই সমালোচকদের প্রশংসা লাভ করেন। মেহরা শ্রেষ্ঠ পরিচালক হিসেবে ফিল্মফেয়ার পুরস্কার, আন্তর্জাতিক ভারতীয় চলচ্চিত্র একাডেমি পুরস্কার, স্ক্রিন পুরস্কার, স্টার গিল্ড পুরস্কার ও জি সিনে পুরস্কার লাভ করেন।
২০১৬ সালে মেহরা পাঞ্জবি বিয়োগান্তক প্রেমের গল্প "মির্জা ও সাহিবা" অবলম্বনে নির্মাণ করেন "মির্জ্যা"। এতে প্রধান চরিত্রে অভিনয় করেন হর্ষবর্ধন কাপুর ও সৈয়ামি খের। দুজনেরই এই চলচ্চিত্রে অভিষেক হয়। এই চলচ্চিত্রে ২০০৭ সালের পর প্রথম চিত্রনাট্য রচনা করেন গুলজার।
ভেনেজুয়েলার ডাকটিকিট ও ডাকব্যবস্থার ইতিহাস
অত্র নিবন্ধটি ভেনেজুয়েলার ডাকটিকিট ও ডাকব্যবস্থার ইতিহাস সম্পর্কীয়।
ভেনেজুয়েলা দক্ষিণ আমেরিকা মহাদেশের উত্তরাঞ্চলীয় উপকূলবর্তী দেশ। ক্যারিবীয় সাগরের তটরেখা বরাবর অসংখ্য দ্বীপ নিয়ে মহাদেশীয় প্রধানভূমি হিসেবে এটি গঠিত হয়েছে। সাবেক স্পেনীয় উপনিবেশ থেকে এ প্রজাতন্ত্রটি ১৮২১ সালে স্বাধীনতা লাভ করে।
১৮৫৯ সালের ১লা জানুয়ারি তারিখে ভেনেজুয়েলায় প্রথম ডাকটিকিট প্রকাশিত হয়। ১৮৯৫ সালে দেশের আঞ্চলিক এলাকার দাবীর সমর্থনে ১৮৯৬ সালে ডাকটিকিট মুদ্রণ করে। এতে গায়ানার এসেকুইবো নদীর পূর্ব তীরে গড়ে উঠা এলাকাকে মানচিত্রে ফুটিয়ে তোলা হয় যা ‘গায়ানা ভেনেজোলানা’ নামে পরিচিতি পায়।
১৮৬৫ থেকে ১৮৮০ সালের মধ্যবর্তী সময়ে লা গুয়াইরায় ব্রিটিশ ডাকটিকিট ব্যবহার করা হয়। এগুলো বাতিলকৃত সি৬০ নামে পরিচিতি পায়। বাতিলকৃত ডি২২ ব্রিটিশ ডাকটিকিট সিয়াদাদ বলিভারে ১৮৬৮-৮০ সময়কালে ব্যবহৃত হয়েছিল।
বাস্কারভিলের কুকুর
বাস্কারভিলের কুকুর (দ্য হাউন্ড অফ দ্য বাস্কারভিলস) হল স্যার আর্থার কোনান ডয়েল রচিত শার্লক হোমস ধারাবাহিকের তৃতীয় গোয়েন্দা উপন্যাস। ১৯০১ সালের অগস্ট মাস থেকে ১৯০২ সালের এপ্রিল মাস পর্যন্ত এই উপন্যাসটি প্রথম "দ্য স্ট্র্যান্ড ম্যাগাজিন"-এ ধারাবাহিকভাবে প্রকাশিত হয়। উপন্যাসের পটভূমি ছিল ইংল্যান্ডের ওয়েস্ট কান্ট্রিতে অবস্থিত ডেভনের ডার্টমুর। মূল কাহিনীটি অলৌকিক উপায়ে জাত একটি বিকটদর্শন নারকীয় হাউন্ডের কিংবদন্তি থেকে অনুপ্রাণিত হত্যা-প্রচেষ্টার গল্প। শার্লক হোমস ও তাঁর সঙ্গী ডক্টর ওয়াটসন এই কেসটির তদন্ত করেন। "শেষ সমস্যা" গল্পে আপাতদৃষ্টিতে প্রতীয়মান হোমসের মৃত্যুর এই উপন্যাসেই হোমসকে আবার দেখা যায় এবং " বাস্কারভিলের কুকুর" উপন্যাসটির সাফল্যই এরপর শার্লক হোমস চরিত্রটিকে ফিরিয়ে আনেন ডয়েল।
২০০৩ সালে যুক্তরাজ্যের "বেস্ট-লভড নভেল" তালিকার বিবিসি’র দ্য বিগ রিড সমীক্ষায় ২০০টি উপন্যাসের মধ্যে এই উপন্যাসটি ১২৮তম স্থান অধিকার করে। ১৯৯৯ সালে ১০০ জন শার্লকিয়ান গবেষকের একটি যথাযথ রেটিং অনুসারে এই উপন্যাসটিকে সর্বশ্রেষ্ঠ হোমস উপন্যাস হিসেবে স্বীকৃতি দেওয়া হয়।
এই বইটি ১৯৩২-৩৩-এ ‘বাস্কারভিলের কুকুর’ নামে হোমস-কাহিনির অনুবাদ করেছিলেন কুলদারঞ্জন রায়। তার পরে প্রেমাঙ্কুর আতর্থী ‘জলার পেতনি’ নামে বইটি অনুবাদ করেছিলেন।
হিউস্টন বন্দর
হিউস্টন বন্দর মার্কিন যুক্তরাষ্ট্রের চতুর্থ বৃহত্তম শহর হিউস্টন,-এর একটি বন্দর।বন্দরটি মেক্সিকো উপসাগর থেকে কয়েক ঘন্টা দূরত্বে অবস্থিত একটি বহুমুখী পাবলিক এবং ব্যক্তিগত সুবিধার ২৫-মাইল দীর্ঘ মূল ভূখন্ডের অভান্তরে চ্যানেল বা জলপথে অবস্থিত।মার্কিন যুক্তরাষ্ট্রে পন্য পরিবহনের হিসাবে দ্বিতীয় এবং বিশ্বের ১৩ তম-সর্বাধিক ব্যস্ত বন্দর ।ব্যস্ততার কারণে বিদেশী পন্য পরিবহন অনুসারে এটি দ্বিতীয় বৃহত্তম ব্যস্ততম সংস্থা।যদিও মূলত হিউস্টন শহরের সীমাগুলির মধ্যে পোর্টের টার্মিনাল প্রধানত ছিল, তবে পোর্টটি এমন একটি মাত্রায় সম্প্রসারিত হয়েছে যে আজকের পার্শ্ববর্তী এলাকায় একাধিক সম্প্রদায়ের সুবিধা রয়েছে।বিশেষ করে পোর্টের ব্যস্ততম টার্মিনাল, বার্বার ক্যাট টার্মিনাল, মর্গান পয়েন্টে অবস্থিত।
হিউস্টন পোর্ট "হিউস্টন সিপ চ্যানেলের " প্রধান টার্মিনালগুলি পরিচালনা করে এবং বাফেলো বাইউ ও গালভেসন বে এর পাশে ১৫০ টিরও বেশি বেসরকারী কোম্পানীগুলি পোর্ট কর্তৃপক্ষ সহ একটি সমবায় সংস্থা। অনেক পেট্রোলিয়াম কর্পোরেশন চ্যানেল বরাবর রিফাইনারী তৈরি করেছে যেখানে তারা মেক্সিকো উপসাগরীয় উপসাগরীয় উপকূলীয় অঞ্চলে প্রধান ঝড়ের আঘাতে আংশিকভাবে সুরক্ষিত থাকে। হিউস্টন বন্দরের সঙ্গে যুক্ত পেট্রোকেমিক্যাল কমপ্লেক্স বিশ্বের বৃহত্তম পেট্রোকেমিক্যাল কমপ্লেক্স গুলির মধ্যে অন্যতম।
হিউস্টন শহরের মূল বন্দর হিউস্টনের মধ্যে বফেলো বায়ো এবং হোয়াইট ওক বায়োর মিলন স্থলে অবস্থিত ছিল, হিউস্টন-ডাউনটাউন বিশ্ববিদ্যালয় দ্বারা এই এলাকায় "অ্যালেন এর ল্যান্ডিং" বলা হয় এবং এখন এখানে একটি উদ্যান রয়েছে। এটি হিউস্টন শহরের জন্মস্থান বা উৎপত্তি স্থল।
জেমস এইচ ম্যাকক্লেলান
জেমস এইচ ম্যাকক্লেলান জর্জিয়া ইন্সটিটিউট অব টেকনোলজি এর একজন অধ্যাপক।
ম্যাকক্লেলান লুইসিয়ানা স্টেট ইউনিভার্সিটি থেকে তড়িৎ প্রকৌশলে ১৯৬৯ সালে ব্যাচেলর অব সায়েন্স ডিগ্রি অর্জন করেন। তিনি রাইস ইউনিভার্সিটি থেকে ১৯৭২ সালে মাস্টার অব সায়েন্স এবং ১৯৭৩ সালে পিএইচডি ডিগ্রি অর্জন করেন। তিনি ১৯৭৩ সালে এমআইটির লিঙ্কন ল্যাবরেটরীর রিসার্চ স্টাফ হিসেবে যোগদান করেন। তিনি পরবর্তীতে এমআইটির তড়িৎ প্রকৌশল ও কম্পিউটার বিজ্ঞান বিভাগের শিক্ষক হিসেবে যোগদান করেন। তিনি ১৯৮৭ সালে জর্জিয়া ইন্সটিটিউট অব টেকনোলজিতে শিক্ষক হিসেবে যোগদান করেন। তিনি ২০০৪ সালে আইইইই জ্যাক এস কিলবি সিগনাল প্রসেসিং মেডেল লাভ করেন।
অ্যালান ভিক্টর ওপেনহেইম
অ্যালান ভিক্টর ওপেনহেইম এমআইটির তড়িৎ প্রকৌশল ও কম্পিউটার বিজ্ঞানের একজন অধ্যাপক।
ওপেনহেইম' এমআইটি থেকে তড়িৎ প্রকৌশলে ১৯৬১ সালে ব্যাচেলর অব সায়েন্স এবং মাস্টার অব সায়েন্স এবং ১৯৬৪ সালে ডক্টর অব সায়েন্স ডিগ্রি অর্জন করেন। তিনি ১৯৬৪ সালে এমআইটিতে শিক্ষক হিসেবে যোগদান করেন। তিনি ২০০৭ সালে আইইইই জ্যাক এস কিলবি সিগনাল প্রসেসিং মেডেল লাভ করেন।
নালন্দা বিশ্ববিদ্যালয়
নালন্দা বিশ্ববিদ্যালয় ভারতের বিহারের রাজগিরে (নালন্দার পাশে) অবস্থিত একটি বিশ্ববিদ্যালয়। এর প্রাতিষ্ঠানিক কার্যক্রম ২০১৪ সালের সেপ্টেম্বরে ৫ জন নারীসহ ১৫ জন শিক্ষার্থী নিয়ে শুরু হয়।
মকবুল আলী
মকবুল আলী (জন্ম: অজানা - মৃত্যু: ১৯৯৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মকবুল আলীর জন্ম সিলেট জেলার ফেঞ্চুগঞ্জ উপজেলার নিজ ছত্তিশ গ্রামে। তার বাবার নাম মন্তাই আলী এবং মায়ের নাম জুবেদা খাতুন। তাঁর স্ত্রীর নাম শরিফুন নেছা। তাঁর দুই ছেলে, তিন মেয়ে।
ইপিআরে চাকরি করতেন মকবুল আলী। ১৯৭১ সালে তিনি কর্মরত ছিলেন দিনাজপুর ইপিআর সেক্টর হেডকোয়ার্টারের ১০ নম্বর উইংয়ে। মুক্তিযুদ্ধ শুরু হলে তিনি যুদ্ধে দেন। রৌমারী এলাকার কোদালকাঠির যুদ্ধে অংশগ্রহণ করেন তিনি। এ যুদ্ধের বর্ণনায় তাঁর নাম পাওয়া যায়। রৌমারীর বেশির ভাগ এলাকা গোটা মুক্তিযুদ্ধের সময় মুক্তাঞ্চল ছিল। কোদালকাঠি কিছু সময় পাকিস্তানি সেনাবাহিনীর দখলে ছিল।
১৯৭১ সালের ১৩ আগস্ট পাকিস্তান সেনাবাহিনী তাদের কোদালকাঠি অবস্থান থেকে অনেকগুলো গানবোট, লঞ্চ ও বার্জ নিয়ে রৌমারী দখল করার জন্য রাজীবপুরের দিকে অগ্রসর হয়। এ সময় মুক্তিবাহিনীর কয়েকটি দল পাকিস্তানি সেনাদের প্রতিরোধে বিভিন্ন স্থানে অবস্থান নিয়ে যুদ্ধ করে। মুক্তিবাহিনীর একটি দলের নেতৃত্বে ছিলেন মকবুল আলী। কয়েক দিন ধরে বিভিন্ন স্থানে যুদ্ধ চলে। এরপর পাকিস্তান সেনাবাহিনী পিছে হটে আবার কোদালকাঠিতে অবস্থান নেয়। ২১ সেপ্টেম্বর পাকিস্তান সেনাবাহিনী আবার গানবোট, স্টিমার, লঞ্চ নিয়ে রাজিবপুরে এবং আশপাশের বিভিন্ন এলাকায় আক্রমণ করে। একটানা তিন দিন ধরে যুদ্ধ চলে। তিন দিনে পাকিস্তান সেনাবাহিনী পাঁচবার ঝটিকা আক্রমণ চালায়। মুক্তিযোদ্ধারা সাহসিকতার সঙ্গে পাকিস্তানি আক্রমণ প্রতিহত করেন। এরপর মুক্তিবাহিনীই সেপ্টেম্বর মাসের শেষদিকে পাকিস্তানি সেনাবাহিনীর কোদালকাঠির অবস্থানে আক্রমণ করে। মূল আক্রমণে অংশগ্রহণকারী মুক্তিযোদ্ধাদের একটি দলের নেতৃত্বে ছিলেন মকবুল আলী। চূড়ান্ত আক্রমণের নির্ধারিত তারিখ ছিল ১ অক্টোবর রাতে। সেদিন রাত ১০টার মধ্যে মুক্তিযোদ্ধাদের সব দল কোদালকাঠির বিভিন্ন স্থানে প্রতিরক্ষা অবস্থান নেন। পরদিন ভোর থেকে শুরু হয় যুদ্ধ। পাকিস্তানিরা কয়েকবার মুক্তিযোদ্ধাদের ওপর ঝটিকা পাল্টা আক্রমণ চালায়। কিন্তু তারা মুক্তিযোদ্ধাদের হটিয়ে দিতে ব্যর্থ হয়। যুদ্ধে অনেক পাকিস্তানি সেনা মুক্তিযোদ্ধাদের হাতে নিহত হয়। ৪ অক্টোবর পাকিস্তানি অবস্থান থেকে আর কোনো গোলাগুলি হচ্ছিল না। এ ঘটনা মুক্তিযোদ্ধাদের চিন্তিত করে। এ সময় দুঃসাহসী মুক্তিযোদ্ধা মকবুল আলী তাঁর দলের মুক্তিযোদ্ধাদের নিয়ে নদী অতিক্রম করে নিশ্চিত হন পাকিস্তানিরা কোদালকাঠি থেকে পালিয়ে গেছে। এরপর কোদালকাঠি মুক্ত হওয়ার খবর চারদিকে বিদ্যুৎগতিতে ছড়িয়ে পড়ে।
রবার্ট এম গ্রে
রবার্ট এম গ্রে স্ট্যানফোর্ড বিশ্ববিদ্যালয় এর তড়িৎ প্রকৌশলের অধ্যাপক।
গ্রে ১৯৪৩ সালের ১ নভেম্বর সান ডিয়েগোতে জন্মগরহণ করেন। এমআইটি থেকে তড়িৎ প্রকৌশলে ১৯৬৬ সালে ব্যাচেলর্স এবং মাস্টার্স ডিগ্রি অর্জন করেন। তিনি ইউনিভার্সিটি অব সাউদার্ন ক্যালিফোর্নিয়া থেকে তড়িৎ প্রকৌশলে ১৯৬৯ সালে পিএইচডি ডিগ্রি অর্জন করেন। তিনি ১৯৬৯ সালে স্ট্যানফোর্ড বিশ্ববিদ্যালয় এ সহকারী অধ্যাপক হিসেবে যোগদান করেন। তিনি ১৯৭৫ সালে সহযোগী অধ্যাপক এবং ১৯৮০ সালে অধ্যাপক পদে উন্নীত হন। তিনি ১৯৮০ সালে আইইইই ফেলো নির্বাচিত হন। তিনি ২০০৮ সালে ক্লদ ই শ্যানন অ্যাওয়ার্ড এবং আইইইই জ্যাক এস কিলবি সিগনাল প্রসেসিং মেডেল লাভ করেন।
চার্লস সিডনি বারাস
চার্লস সিডনি বারাস একজন মার্কিন তড়িৎ প্রকৌশলী এবং রাইস ইউনিভার্সিটির অধ্যাপক।
বারাস ১৯৩৪ সালের ৯ অক্টোবর টেক্সাসে জন্মগ্রহণ করেন। তিনি রাইস ইউনিভার্সিটি থেকে ব্যাচেলর্স এবং মাস্টার্স ডিগ্রি অর্জন করেন। বারাস স্ট্যানফোর্ড বিশ্ববিদ্যালয় থেকে ১৯৬৫ সালে পিএইচডি ডিগ্রি অর্জন করেন। তিনি এরপর রাইস ইউনিভার্সিটিতে শিক্ষক হিসেবে যোগদান করেন। তিনি ১৯৮৪ থেকে ১৯৯২ সাল পর্যন্ত রাইস ইউনিভার্সিটির তড়িৎ ও কম্পিউটার প্রকৌশলের চেয়ারম্যান হিসেবে দায়িত্ব পালন করেন। তিনি ২০০৯ সালে আইইইই জ্যাক এস কিলবি সিগনাল প্রসেসিং মেডেল লাভ করেন।
আশুতোষ গোয়ারিকর
আশুতোষ গোয়ারিকর (; জন্মঃ ১৫ ফেব্রুয়ারি, ১৯৬৪) হলেন একজন ভারতীয় চলচ্চিত্র নির্মাতা ও চিত্রনাট্যকার। তার পরিচালিত প্রথম চলচ্চিত্র "পহলা নশা" (১৯৯৩)। তার পরিচালিত অন্যান্য চলচ্চিত্র হল "লগান" (২০০১), "স্বদেশ" (২০০৪), "জোধা আকবর" (২০০৯), "খেলে হাম জি জান সে" (২০১০), "মহেঞ্জো দাড়ো" (২০১৬)। "লগান" চলচ্চিত্রটি ৭৪তম একাডেমি পুরস্কারে শ্রেষ্ঠ বিদেশী ভাষার চলচ্চিত্রের জন্য একাডেমি পুরস্কারের মনোনয়ন লাভ করে এবং এর ফলে তিনি একাডেমি পুরস্কারে ভোটিং মেম্বার হন।
মেহরা ১৯৬৪ সালের ১৫ ফেব্রুয়ারি ভারতের মহারাষ্ট্রের মুম্বইয়ে জন্মগ্রহণ করেন। তার পিতা অশোক গোয়ারিকর ও মাতা কিশোরি গোয়ারিকর। তার পরিবার কোহলাপুরের বাসিন্দা ছিল। আশুতোষ প্রাক্তন অভিনেতা দেব মুখার্জীর প্রথম পক্ষের কন্যা সুনিতাকে বিয়ে করেন। তাদের দুই পুত্র - কোনার্ক ও বিশ্বাঙ্গ।
গোয়ারিকর তার চলচ্চিত্র কর্মজীবন শুরু করেন কেতন মেহতা পরিচালিত "হোলি" (১৯৮৪) এ অভিনয়ের মাধ্যমে। পরবর্তীতে তিনি "সার্কাস" (১৯৮৯), "সি.আই.ডি" টেলিভিশন ধারাবাহিক এবং "নাম" (১৯৮৬), "গুঞ্জ", "চমৎকার" (১৯৯২) ও "কভি হাঁ কভি না" চলচ্চিত্রে অভিনয় করেন।
১৯৯৩ সালে তার পরিচালিত প্রথম চলচ্চিত্র "পহলা নশা" মুক্তি পায়। এতে প্রধান চরিত্রে অভিনয় করেন দিপক তিজোরী, রাভিনা ট্যান্ডন ও পূজা ভাট। তার পরিচালিত দ্বিতীয় চলচ্চিত্র "বাজী" মুক্তি পায় ১৯৯৫ সালে। এতে প্রধান চরিত্রে অভিনয় করেন আমির খান ও মমতা কুলকার্নী।
২০০১ সালে রচনা ও পরিচালনা করেন "লগান"। ছবিটি প্রযোজনা করেন ও এতে অভিনয় করেন আমির খান। চলচ্চিত্রটি ১৮শ শতাব্দীর শেষের দিকে এক গ্রামবাসী ও ইংরেজদের মধ্যে অনুষ্ঠিত ক্রিকেট ম্যাচ নিয়ে নির্মিত হয়। এটি ২০০১ সালে তৃতীয় সর্বোচ্চ আয়কারী চলচ্চিত্র। ছবিটি ৭৪তম একাডেমি পুরস্কারে শ্রেষ্ঠ বিদেশী ভাষার চলচ্চিত্রের জন্য একাডেমি পুরস্কারের মনোনয়ন লাভ করে। ২০০৪ সালে তিনি শাহরুখ খানকে নিয়ে নির্মাণ করেন "স্বদেশ"। ছবিটি সমালোচকদের প্রশংসা লাভ করে।
২০০৮ সালে তিনি ১৬শ শতাব্দীর মুঘল সম্রাট আকবর ও তার স্ত্রী জোধাবাইয়ের প্রণয় থেকে অনুপ্রাণিত হয়ে নির্মাণ করেন ঐতিহাসিক মহাকাব্যিক প্রেমধর্মী চলচ্চিত্র "জোধা আকবর"। এতে নাম ভূমিকায় অভিনয় করেন ঐশ্বর্যা রাই বচ্চন ও হৃতিক রোশন। পরের বছর তিনি রোম্যান্টিক কমেডিধর্মী "হোয়াট্‌স ইওর রাশী!" নির্মাণ করেন। এতে হরমন বাওয়েজার সাথে ১২টি চরিত্রে অভিনয় করেন প্রিয়াঙ্কা চোপড়া। পরবর্তীতে ১৯৩০ সালে অবিভক্ত বাংলার চট্টগ্রামের দাঙ্গা নিয়ে নির্মাণ করেন "খেলে হাম জি জান সে" (২০১০)। এতে প্রধান চরিত্রে অভিনয় করেন অভিষেক বচ্চন ও দীপিকা পাড়ুকোন।
২০১৬ সালে দীর্ঘ সতেরো বছর পর অভিনয় করেন প্রিয়াঙ্কা চোপড়া প্রযোজিত মারাঠি চলচ্চিত্র "ভেন্টিলেটর"-এ। এরপর ২০১৭ সালে প্রায় ছয় বছর পর ফিরে আসেন "মহেঞ্জো দাড়ো" চলচ্চিত্র পরিচালনা দিয়ে। এতে প্রধান চরিত্রে অভিনয় করেন হৃতিক রোশন ও নবাগত পূজা হেগড়ে।